Ang Maayong Balita 
Bahin Kang Jesu-Cristo Sumala Kang 


JUAN 


Chapter 1 
Ang Pulong nga Naghatag ug Kinabuhi 


"Sukad pa kaniadto," anaa na ang gitawag nga Pulong. Ang Pulong kauban na sa Dios, ug ang Pulong 
mao ang Dios. "Sukad pa gayod kaniadto ang Pulong kauban na sa Dios. : Pinaagi kaniya, gibuhat ang 
tanang mga butang, ug wala gayoy nahimo nga dili pinaagi kaniya. " Ang Pulong mao ang gigikanan sa 
kinabuhi. Ug kini nga kinabuhi sama sa suga kay mao kini ang nagalamdag sa hunahuna sa mga tawo. 
"Kini nga suga mao ang iwag diha sa kangitngit ug ang iyang kahayag wala mabuntog sa kangitngit. 


"Karon, adunay tawo nga gipadala sa Dios. Ang iyang ngalan mao si Juan. "Gipadala siya sa Dios sa 
pagsugilon kon kinsa ang suga, aron pinaagi sa iyang pagsugilon makatuo ang tanang katawhan. PDili si 
Juan ang suga, apan mianhi siya sa pagsugilon kon kinsa ang suga. "Si Jesu-Cristo mao ang tinuod nga 


suga nga mianhi dinhi sa kalibotan ug naglamdag sa hunahuna sa tanan nga katawhan. " Mianhi siya sa 
kalibotan, ug bisan kon gihimo ang kalibotan pinaagi kaniya, ang mga tawo sa kalibotan wala moila 


kaniya. " Mianhi siya sa iyang kaugalingong katawhan, apan ang kadaghanan kanila wala modawat 
kaniya. " Apan si bisan kinsa nga midawat ug nagtuo kaniya gihatagan niya ug katungod nga mahimong 


anak sa Dios. "Nahimo silang anak sa Dios dili pinaagi sa lawasnon nga pagkatawo o kaha sa kabubut-on 
sa tawo, kondili pinaagi sa kabubut-on sa Dios. 


u Ang Pulong nagpakatawo ug nakig-uban kanato. Nakita namo ang iyang kadungganan ingon nga 
bugtong Anak sa Amahan. Maluloy-on gayod siya ug pulos kamatuoran ang iyang gipanulti. 


= Nagpamatuod si Juan mahitungod kaniya. Nag-ingon siya, "Siya mao ang akong giingon nga moabot 
sunod kanako. Apan labaw pa siya kay kanako, kay sa wala pa ako matawo, anaa na siyang daan." 


pa Tungod sa dako nga kaluoy ni Jesu-Cristo walay puas ang iyang pagpanalangin kanatong tanan. 
"Ang Kasugoan gihatag sa Dios kanato pinaagi kang Moises, apan ang kaluoy ug ang kamatuoran miabot 
kanato pinaagi kang Jesu-Cristo. "Wala gayoy tawo nga nakakita sa Dios nga Amahan. Apan gipaila siya 
kanato sa bugtong Anak nga Dios nga kauban kanunay sa Amahan.. 


Ang Mensahe ni Juan nga Tigbautismo 
(Mt. 3:1-123 Mc. 1:1:8, Lu. 3:1-18) 
u Gisugo sa mga tigdumala sa mga Judio sa Jerusalem ang mga pari ug ang mga katabang sa mga pari 
sa templo" nga adtoon nila si Juan ug pangutan-on kon kinsa gayod siya. " Gisultihan sila ni Juan sa Walay 


lipodlipod, "Dili ako ang Cristo nga inyong gihulat:. = Nangutana sila, "Kon dili ikaw ang Cristo, kinsa 
kaZ Si Elias ba nga propeta7" Mitubag si Juan, "Dili ako si Elias." Busa miingon sila pag-usab, "Tingali 
ikaw ang Propeta nga among gipaabot7" Apan mitubag pag-usab si Juan nga dili siya mao ang Propeta nga 
ilang giingon. " Busa miingon sila, "Sultihi na lang kami kon kinsa gayod ikaw aron may ikatubag kami sa 





"1 Sukad pa kaniadto: o kaha, Sa wala pa gimugna ang kalibotan. 

55 kangitngit: buot ipasabot, kalibotan nga nangitngitan tungod sa sala. 

75 wala mabuntog sa kangitngit: o, wala masabti sa mga anaa sa kangitngit. 

0471 kaugalingong katawhan: buot ipasabot, mga Judio. 

718 nga kauban kanunay sa Amahan, o nga gihigugma sa Amahan: sa litferal, nga anaa sa dughan sa Amahan. 
719 mga katabang sa mga pari sa templo: nga mao ang mga Levita, nga mga kaliwat ni Levi. 

mga nagsugo kanamo. Unsa ang ikasulti mo mahitungod sa imong kaugalingon7" 3 Mitubag si Juan, "Ako 
ang tawo nga gitagna ni propeta Isaias. Dili ba miingon man siya nga, 


"May magawali nga makusog sa kamingawan, ug mag-ingon siya, 
Tul-ira ang agianan nga pagaagian sa Ginool"" 


x Ang mga nagsugo niadtong mga tawo nga miadto kang Juan mao ang mga Pariseo. ni Gipangutana 
nila pag-usab si Juan. "Ngano nga nangbautismo ka sa mga tawo kon dili ikaw ang Cristo, o kaha si Elias, o 


kaha ang Propeta nga among gipaabot." = Mitubag si Juan, "Ako nangbautismo pinaagi sa tubig, apan may 


usa nga ania dinhi karon nga wala pa ninyo mailhi. 7" Tinuod nga ulahi siya kanako miabot, apan dili gani 
ako takos nga mahimong iyang sulugoon.". 


26 Nahitabo kini sa Betania, tabok sa Suba sa Jordan, diin nangbautismo si Juan. 


Ang Karnero sa Dios 


= Pagkasunod adlaw nakita ni Juan si Jesus nga nagapadulong kaniya. Miingon dayon si Juan sa mga 
tawo. "Ania na ang Karnero sa Dios nga ihalad aron magwagtang sa sala sa mga tawo dinhi sa kalibotan. 


" Siya mao ang akong giingon nga moabot sunod kanako, apan mas labaw pa siya kay kanako, kay sa wala 
pa ako matawo, anaa na siyang daan. 71 Kaniadto bisan gani ako wala makaila kon kinsa gayod siya. Apan 


mianhi ako dinhi nga nangbautismo pinaagi sa tubig aron ipaila siya sa mga taga-Israel. u Nagapamatuod 
ako nga nakita ko ang Espiritu Santo nga mikunsad kaniya gikan sa langit sama sa salampati ug nagpabilin 


diha kaniya. > Kaniadto bisan gani ako wala makaila kon kinsa gayod siya, apan ang Dios nga nagsugo 
kanako nga mangbautismo pinaagi sa tubig nag-ingon nang daan kanako nga kon makita ko na gani ang 
Espiritu Santo nga mokunsad ug magpabilin sa usa ka tawo, kana nga tawo mao ang mangbautismo pinaagi 
sa Espiritu Santo. = Ug kana nakita ko gayod. Busa napamatud-an ko gayod nga siya mao ang Anak sa 
Dios." 


Ang Unang mga Sumusunod ni Jesus 


s Pagkasunod adlaw, didto na usab si Juan uban sa duha sa iyang mga sumusunod. "sa pagkakita niya 


>6 37 


kang Jesus nga nagalabay, miingon siya, "Ania na ang Karnero sa Dios. Sa pagkadungog niadto sa 


duha niya ka sumusunod, misunod dayon sila kang Jesus. sa Paglingi ni Jesus, nakita niya sila nga 
nagasunod. Busa nangutana siya, "Unsa ba ang inyong tuyo7" Mitubag sila, "Rabbi, asa ba ikaw 


nagapuyo)7". (Ang buot ipasabot sa Rabbi, "Magtutudlo.") - Miingon siya, "Dali, uban kamo kanako aron 
makita ninyo." Busa miuban sila ug nakita nila ang iyang gipuy-an. Mga alas kuwatro na kadto sa hapon, 


busa nagpabilin na lang sila didto hangtod sa buntag. z Ang usa sa duha nga nakadungog sa giingon ni Juan 


ug misunod kang Jesus mao si Andres nga igsoon ni Simon Pedro. " Pagkabuntag, gipangita dayon niya 
ang iyang igsoon nga si Simon ug gisultihan niya nga nakita nila ang Mesiyas. (Ang buot ipasabot sa 


Mesiyas "Cristo.") " Ug gidala niya si Simon kang Jesus. Pag-abot nila kang Jesus, gitutokan ni Jesus si 
Simon ug giingnan, "Ikaw si Simon nga anak ni Juan. Apan sukad karon tawgon ka na nga Cefas." (Ang 
Cefas sama usab sa ngalan nga Pedro nga ang buot ipasabot "bato.") 


Gitawag ni Jesus si Felipe ug si Natanael 


sa Pagkasunod adlaw, nakahukom si Jesus nga moadto sa probinsya sa Galilea. Pag-abot niya didto, 
nakita niya si Felipe ug iya kining giingnan, "Dali sunod kanakoi" = (Kini si Felipe taga-Betsaida." 
Taga-didto usab si Andres ug si Pedro.) ug Ug gipangita ni Felipe si Natanael. Ug sa dihang nakita na niya, 
iya kining giingnan, "Nakita na namo ang tawo nga gihisgotan ni Moises diha sa Kasugoan. Ug gihisgotan 





727 dili gani ako takos nga mahimong iyang sulugoon: sa Titeral, dili gani ako takos sa paghubad sa iyang sandalyas. 
1936 Karnero sa Dios: ang buot ipasabot nga si Jesus sama sa karnero nga ihalad alang sa kapasayloan sa sala sa mga tawo. 
44 Betsaida: usa ka lugar sa probinsya sa Galilea. 

usab siya sa mga propeta. Siya diay mao si Jesus nga taga-Nazaret nga anak ni Jose." B Miingon si 
Natanael, "Aduna bay maayo gikan sa Nazaret7" Mitubag si Felipe, "Dali, uban aron makita mo." 


"sa pagkakita ni Jesus kang Natanael nga nagpadulong kaniya, miingon siya, "Ania ang tinuod nga 


Israelinhon nga wala gayod manglimbong." u Nangutana si Natanael kaniya, "Nganong nakaila ka 
kanako7" Gitubag siya ni Jesus, "Sa wala ka pa tawga ni Felipe, nakita ko na ikaw didto sa ilalom sa kahoy 


nga higera." "Busa miingon si Natanael, "Magtutudlo," tinuod gayod nga ikaw ang Anak sa Diosl Ikaw 


ang hari sa Israel. z Unya miingon si Jesus kaniya, "Nagtuo ba ikaw kanako tungod kay miingon ako 
kanimo nga nakita ko ikaw didto sa ilalom sa kahoy nga higera7 Mas labaw pa unya niana ang imong 


makita." Ug miingon pa gayod si Jesus kaniya, "Sa pagkatinuod, sultihan ko kamo nga moabot ang adlaw 
nga makita ninyo nga maabri ang langit ug makita usab ninyo ang mga anghel sa Dios nga magsaka-kanaog 
dinhi kanako nga Anak sa Tawo." 


Chapter 2 
Ang Kasal sa Cana 


" Paglabay sa duha ka adlaw, may kasal sa lungsod sa Cana sa probinsya sa Galilea. Didto ang inahan 
ni Jesus." Gidapit usab si Jesus ug ang iyang mga sumusunod. Pug nahitabo nga nahurot ang bino alang sa 
kombira. Busa miingon ang inahan ni Jesus kaniya, "Nahutdan sila ug bino." : Mitubag si Jesus, "Ayaw ako 


sultihi kon unsa ang angay kong buhaton." Wala pa moabot ang akong panahon." : Giingnan sa inahan ni 
Jesus ang mga sulugoon, "Buhata ninyo ang bisan unsa nga iyang isugo." 


"May tulumanon ang mga Judio nga manghugas sa dili pa mokaon. Busa may unom didto ka tadyawng 
bato, ug ang matag usa masudlan ug mga 20 ngadto sa 30 ka galon nga tubig. "Miingon si Jesus sa mga 
sulugoon, "Pun-a ninyo ug tubig ang mga tadyaw." Busa gipuno nila kini. " Pagkahuman, miingon si Jesus 
kanila, "Sige, pagkabo kamo niana ug dad-a sa nagadumala sa kombira." Busa nagkabo sila ug gidala didto 


sa nagadumala, "ug gitilawan dayon sa nagadumala ang tubig nga nahimo nang bino. Wala sila mahibalo 
kon asa gikan ang bino. (Apan nakahibalo ang mga sulugoon nga nagkabo sa tubig.) Busa gitawag niya ang 


pamanhonon ug giingnan, "Nabatasan sa kadaghanan nga modalit ug maayong klase sa bino sa pagsugod 
sa kombira ug kon daghan na ang nainom sa mga bisita, ordinaryo na nga bino ang ilang ihatag. Apan ikaw 
lahi, kay karon mo lang gipagula ang labing maayong bino." 


" Kini nga panghitabo sa Cana sa probinsya sa Galilea mao ang unang milagro nga gihimo ni Jesus. Sa 
iyang gihimo gipakita niya ang iyang gahom, ug mituo ang iyang mga sumusunod. 


" Human sa kasal, miadto sa Capernaum si Jesus kauban ang iyang inahan, mga igsoon nga Ialaki, ug 
mga sumusunod, ug nagpabilin sila didto sa pipila ka adlaw. 


Misulod si Jesus sa Templo 
(Mt. 21:12,13, Mc. 11:15-17, Lu. 19:45, 46) 


= Hapit na ang piesta sa mga Judio nga gitawag nga Kasaulogan sa Paglabay sa Anghel. Busa miadto 


si Jesus sa Jerusalem. "Didto sa templo nakita niya nga may namaligya ug ighahalad nga mga baka, mga 
karnero ug mga salampati. Aduna usay mga tawo didto nga nagapang-ilis ug kuwarta diha sa ilang mga 
lamisa. ""Busa naghimo siya ug latigo nga pisi. Ug unya gipang-abog niya ang mga karnero ug mga baka 
ngadto sa gawas sa templo. Gisalibay niya ang mga kuwarta sa mga nang-ilis ug kuwarta ug 
gipanglintuwad usab ang ilang mga lamisa. - Miingon siya sa mga nagbaligya ug salampati, "Kuhaa kini 
dinhil Ayaw ninyo himoa nga baligyaanan ang balay sa akong Amahan)" = Niining iyang gihimo, 





74 Sa Griego nga teksto makita ang "Babaye, ayaw ako sultihi..". 

nahinumdoman sa iyang mga sumusunod ang nahisulat nga nag-ingon, "Ang akong pagmahal sa imong 
balay maoy maghatod kanako sa kamatayon." 


- Tungod sa iyang gihimo, gipangutana siya sa mga tigdumala sa mga Judio, "Unsa nga milagro ang 
imong ikapakita kanamo sa pagpamatuod nga ikaw may gahom sa paghimo niini" = Gitubag sila ni Jesus, 
"Gub-a ninyo kining templo ug sulod sa tulo ka adlaw tukoron ko kini pag-usab." z Miingon sila, "Kini nga 
templo gibuhat sulod sa 46 ka tuig ug tukoron mo lang pag-usab sulod sa tulo ka adlaw)". " Apan ang 


gihisgotan ni Jesus nga templo mao ang iyang lawas. " Busa sa dihang nabanhaw siya, nahinumdoman sa 
iyang mga sumusunod kining iyang gisulti. Ug mituo sila sa gitagna sa Kasulatan ug sa iyang giingon 
mahitungod sa iyang pagkabanhaw. 


Nahibalo si Jesus kon Unsa ang Sulod sa Kasingkasing sa Tanan nga mga Tawo 


si Samtang didto si Jesus sa Jerusalem, sa panahon sa Kasaulogan sa Paglabay sa Anghel, daghan ang 
nakakita sa mga milagro nga iyang gipanghimo ug daghan kanila ang mituo kaniya. = Apan wala mosalig si 


Jesus sa ilang pagtuo kaniya kay nahibalo man siya sa tanang tawo. "Dili na kinahanglan nga sultihan pa 
siya mahitungod sa mga tawo, kay nahibalo na siyang daan kon unsa gayod ang anaa sa sulod sa ilang 
kasingkasing. 


Chapter 3 


Si Jesus ug si Nicodemo 


"May usa ka tawo nga ginganlag Nicodemo. Siya usa sa mga tigdumala sa mga Judio, ug sakop sa 


pundok sa mga Pariseo. "Usa niana ka gabii miadto siya kang Jesus ug miingon kaniya, "Rabbi, nahibalo 
kami nga ikaw magtutudlo nga pinadala sa Dios, tungod kay walay makahimo sa mga milagro nga sama sa 


imong gihimo kon wala ang Dios kaniya." : Mitubag si Jesus kaniya, "Sa pagkatinuod, sultihan ko ikaw nga 


walay tawo nga masakop sa paghari sa Dios" gawas kon matawo siya pag-usab.". "Nangutana si Nicodemo, 
"Unsaon man niya pagpakatawo pag-usab kon tigulang na siya2 Dili na siya mahimong mosulod pagbalik 


sa tiyan sa iyang inahan aron magpakatawo pag-usab." : Mitubag si Jesus, "Sa pagkatinuod, sultihan ko 
ikaw nga walay tawo nga masakop sa paghari sa Dios" kon dili siya matawo pinaagi sa tubig ug sa Espiritu 


Santo. " Ang gipanganak pinaagi sa tawo, tawhanon, apan ang gipanganak pinaagi sa gahom sa Espiritu 
Santo, espirituhanon. "Busa ayaw katingala sa akong giingon kanimo nga kinahanglan matawo kamo 


pag-usab. "Mohuros ang hangin bisan asa kini gustong mopaingon. Madungog ta ang iyang paghuros, apan 
wala kita masayod kon asa kini gikan ug asa kini padulong. Ingon usab niini ang tanan nga gipanganak 


pinaagi sa Espiritu Santo." "Nangutana pag-usab si Nicodemo, "Unsaon pagkahitabo niini)". = Mitubag si 
Jesus, "Inila ka nga magtutudlo sa Israel, apan wala ka masayod niini7 "sa pagkatinuod, sultihan ko ikaw 


nga ang among nahibaloan ug nakita mao ang among gisulti. Apan wala kamo motuo niini. "kon wala 
gani kamo motuo sa akong gisulti kaninyo mahitungod sa mga ania niining kalibotan, labaw na nga dili 


kamo motuo kanako kon sultihan ko kamo mahitungod sa mga atua didto sa langit. " Ug walay bisan kinsa 
nga nakaadto sa langit gawas lang kanako nga Anak sa Tawo, kay didto ako gikan. 


" Midugang si Jesus sa pag-ingon, "Sama sa pagbayaw ni Moises sa halas didto sa kamingawan, ako 


nga Anak sa Tawo kinahanglan nga ibayaw usab. aron nga ang matag usa nga motuo kanako 
makaangkon ug kinabuhi nga walay kataposan." 





73 masakop sa paghari sa Dios: sa Iiteral, makakita sa gingharian sa Dios. 

93 matawo siya pag-usab: o kaha, matawo siya gikan sa ibabaw. 

"5 masakop sa paghari sa Dios: sa literal, makasulod sa gingharian sa Dios. 

4174. ibayaw usab: Sa Numeros 21:8,9, gihimo ni Moises ang halas nga bronsi ug gihigot kini sa kahoy nga taas ug gibandira. Si 
bisan kinsa nga gipaak sa halas mamaayo kon motutok niining halas nga bronsi. 

" Kay gihigugma gayod sa Dios ang kalibotan, mao nga gihatag niya ang iyang bugtong Anak, aron 
nga si bisan kinsa nga motuo kaniya dili mawala, kondili makaangkon hinuon ug kinabuhi nga walay 
kataposan. v Kay ang Dios wala magpadala sa iyang Anak dinhi sa kalibotan aron hukman sa silot ang 


katawhan, kondili aron sa pagluwas sa mga tawo. "" Busa si bisan kinsa nga motuo kaniya dili pagahukman 
sa silot, apan si bisan kinsa nga wala motuo kaniya nahukman na tungod kay wala siya motuo sa bugtong 


nga Anak sa Dios. P silotan sila tungod kay mianhi siya dinhi sa kalibotan isip suga. apan gipalabi pa sa 
mga tawo ang pagpabilin sa kangitngit kay sa moduol kaniya nga naghatag sa kahayag, tungod kay daotan 


ang ilang binuhatan. = Ang tawo nga daotan ug binuhatan dili gusto sa kahayag. Maglikay pa gani siya sa 


kahayag kay mahadlok siya nga mabutyag ang iyang daotang binuhatan. - Apan ang tawo nga nagabuhat 
sumala sa kamatuoran nagapaduol sa kahayag, aron mabutyag nga ang iyang maayong binuhatan nahimo 
niya pinaagi sa tabang sa Dios. 


Si Jesus ug si Juan 


= Pagkahuman niadto, miadto si Jesus ug ang iyang mga sumusunod sa lalawigan sa Judea. Nagpabilin 
siya didto uban kanila ug nangbautismo. " Nangbautismo usab si Juan didto sa Enon, duol sa Salem, kay 


daghan ang tubig didto, ug nangadto kaniya ang mga tawo aron magpabautismo. = (Wala pa niadto 
mabilanggo si Juan.) 


> Karon ang uban sa mga sumusunod ni Juan ug ang usa ka Judio naglantugi mahitungod sa bautismo. 


" Nangadto sila kang Juan ug nag-ingon, "Magtutudlo, nahinumdoman mo ba kadtong tawo nga kauban mo 
kaniadto sa tabok sa Suba sa Jordan, nga imong gipaila sa mga tawo7 Nangbautismo na siya karon ug halos 


ang tanan nga mga tawo nangadto na kaniya)" > Mitubag si Juan, "Wala gayoy mahimo ang tawo kon kini 
dili kabubut-on sa Dios. "Kamo mismo makapamatuod nga nag-ingon ako nga dili ako ang Cristo, kondili 


s . - . . 29 
gipadala lang ako sa Dios una kaniya aron pagbalita nga siya moabot na. Sama ba kon may kasal: ang 
pangasaw-onon alang lang gayod sa pamanhonon, ug ang higala sa pamanhonon nga nagatambong ug 
nagahulat, malipay kon madungog niya nga anaa na ang pamanhonon. Sama usab kanako karon, nalipay 
gayod ako nga ang mga tawo nangadto na kang Jesus. x Kinahanglan magdugang pa gayod ang 
pagkabantogan ni Jesus, ug ako angay na nga hikalimtan." 


Ang Gikan sa Langit 


71 gi Cristo gikan sa langit, busa labaw siya sa tanan. Taga-dinhi kita sa kalibotan ug ang atong 
gipanghisgotan mao lang gayod ang dinhi sa kalibotan. Apan siya nga gikan sa langit labaw sa tanan. 
mga Nagasugilon siya mahitungod sa iyang nakita ug nadungog sa langit, apan gamay lang gayod ang 
nagatuo sa iyang gisulti. Apan ang mga nagatuo nagapamatuod nga ang gisulti sa Dios tinuod." Kay si 
Cristo nga gipadala sa Dios dinhi sa kalibotan nagasulti kanato kon unsa ang ginasulti sa Dios kaniya, 
tungod kay walay kinutoban ang paghatag sa Dios kaniya sa Espiritu Santo. 5 Ginahigugma sa Amahan ang 


iyang Anak ug gitugyan niya kaniya ang tanan. " Ang motuo sa Anak sa Dios may kinabuhi nga walay 
kataposan. Apan ang dili motuman sa Anak sa Dios dili gayod makaangkon sa kinabuhi nga walay 
kataposan, magapabilin hinuon ang kaligutgot sa Dios kaniya. 


Chapter 4 
Si Jesus ug ang Babaye nga Taga-Samaria 


" Karon, nakadungog ang mga Pariseo nga mas daghan na ang mga sumusunod ni Jesus kay sa kang 
Juan, ug mas daghan na ang iyang gipangbautismohan. (Sa pagkatinuod, dili si Jesus mismo ang 
nangbautismo, kondili ang iyang mga sumusunod.) Pagkahibalo ni Jesus nga nahibaloan na kini sa mga 





7116 mawala: sa English, perish, be destroyed. 
19 isip suga buot ipasabot, aron maghatag ug kahayag sa mga hunahuna sa mga tawo. 

Pariseo, mipahawa siya sa probinsya sa Judea ug mibalik sa Galilea. sa ilang pagpaingon sa Galilea 
kinahanglan gayod nga moagi sila sa probinsya sa Samaria. 


"sa pag-agi nila sa Samaria, nahiabot sila sa lungsod nga gitawag ug Sicar, duol sa yuta nga gihatag ni 
Jacob sa iyang anak nga si Jose. "May atabay didto nga hinimo ni Jacob. Ug tungod kay gikapoy na gayod 


si Jesus sa iyang paglakaw, milingkod na lang siya sa daplin sa atabay. Udtong tutok na kadto. sa Ang iyang 
mga sumusunod milahos didto sa lungsod aron mopalit ug pagkaon. Ug samtang nagalingkod siya didto, 
miabot ang usa ka babaye nga taga-Samaria aron mosag-ob. Miingon si Jesus kaniya, "Paimna ako." 


"Miingon ang babaye kaniya, "Dili ba Judio ka man samtang ako Samarianhon, ug babaye pa" —nganong 
mangayo ka man kanako ug tubig7" (Miingon siya niini tungod kay ang mga Judio dili makigsandurot sa 
mga Samarianhon.) 


5 Mitubag si Jesus, "Kon nahibaloan mo lang unta kon unsa ang ikahatag sa Dios, ug kon kinsa ako 
nga nangayo kanimo ug tubig, ikaw na gayod unta ang mangayo kanako ug hatagan ko ikaw ug tubig nga 
makahatag ug kinabuhi." = Miingon ang babaye kaniya, "Sir, lawom ang atabay ug wala ka man ganiy 
timba. Asa ka man mokuha sa tubig nga makahatag ug kinabuhi7 " Ang atong katigulangan nga si Jacob 
mao ang nagkalot niini nga atabay. Siya ug ang iyang mga anak ingon man ang iyang mga kahayopan 
miinom dinhi niini nga atabay. Mas labaw ka pa ba sa atong katigulangan nga si Jacob7" gi Mitubag si 


Jesus, "Si bisan kinsa nga moinom niini nga tubig uhawon pag-usab. 3 Apan si bisan kinsa nga moinom sa 
tubig nga akong ihatag dili na gayod uhawon. Kay ang tubig nga akong ihatag kaniya mahisama sa buhi 


nga tuboran diha kaniya nga maghatag ug kinabuhi nga walay kataposan." "Busa miingon ang babaye 
kang Jesus, "Sir, hatagi ako nianang tubig nga imong ginaingon aron dili na ako uhawon pag-usab, ug aron 


dili na kinahanglan nga magbalik-balik pa ako dinhi aron magsag-ob." u Miingon si Jesus kaniya, "Adtoa 
ang imong bana ug kuyoga dinhi." = Mitubag ang babaye, "Wala akoy bana." Miingon si Jesus, "Husto 
kana. Wala tinuod kay bana, si kay kaniadto lima ang imong bana, ug ang lalaki nga imong gipuyo-puyo 
karon dili mo tinuod nga bana. Busa tinuod kanang imong gisulti. ni Miingon ang babaye, "Sir, propeta ka 
tingali. = Ang among mga katigulangan nagsimba sa Dios dinhi niining bukid, apan kamo nga mga Judio 
nag-ingon nga ang mga tawo angay magsimba sa Dios didto lamang sa Jerusalem." - Miingon si Jesus sa 
babaye, "Paminawl Moabot ang panahon nga dili na igsapayan kon asa kamo mosimba, dinhi ba niining 


bukid o kaha sa Jerusalem. "Kamo nga mga Samarianhon wala gayod makaila kon kinsa ang inyong 
ginasimba. Apan kami nga mga Judio nakaila sa among ginasimba, kay pinaagi kanamo luwason sa Dios 


ang mga tawo. "sa pagkatinuod, moabot ang adlaw ug miabot na gani, nga ang tinuod nga mga 
magsisimba magasimba sa Amahan pinaagi sa espiritu ug kamatuoran. Ug mao kini ang matang sa 


pagsimba nga gikahimut-an sa Dios. = Ang Dios espiritu, busa ang magsimba kaniya kinahanglan nga 
mosimba pinaagi sa espiritu ug kamatuoran." 


= Miingon ang babaye, "Nahibaloan ko nga moabot ang Mesiyas, ang gitawag nga Cristo. Ug kon 

moabot na siya, pasabton niya kita sa tanan." Miingon si Jesus kaniya, "Ako nga nakigsulti kanimo karon 
Yya, pasabton niy , 

mao na ang imong ginaingon nga moabot." 


"sa naghisgot siya niini miabot dayon ang iyang mga sumusunod. Natingala gayod sila sa dihang 
nakita nila nga nakigsulti siya sa usa ka babaye. Apan wala gayoy bisan usa kanila nga nangutana sa 
babaye kon unsa ang iyang gikinahanglan. Wala usab sila mangutana kang Jesus kon nganong nakigsulti 
siya sa babaye. 


= Ug gibiyaan sa babaye ang iyang banga nga sag-obanan ug mibalik siya sa lungsod. Pag-abot niya 
didto miingon dayon siya sa mga tawo, "pali kamo, himamata ninyo ang tawo nga nahibalo sa tanan 
kong binuhatan. Basin kon mao na kini ang Cristo." ""Busa nangadto ang mga tawo didto kang Jesus. 





79 Kaniadto ang mga Judio ug ang mga Samarianhon wala magpanumbalingay, labi na gayod ang lalaki ngadto sa babaye. 


JUAN Chapter4 


> sa wala pa mangabot ang mga tawo didto kang Jesus, gipugos si Jesus sa iyang mga sumusunod nga 
mokaon na." Apan miingon si Jesus kanila, "May pagkaon ako nga wala ninyo mahibaloi." > Busa 


nagpangutan-anay ang iyang mga sumusunod kon duna bay nagdala kaniyag pagkaon. sa Miingon dayon si 
Jesus kanila, "Ang akong kalan-on mao ang pagtuman sa kabubut-on sa nagpadala kanako ug ang 


paghuman sa buluhaton nga iyang gipabuhat kanako. >>Dili ba nag-ingon man kamo nga upat pa ka bulan 
una moabot ang ting-ani7 Apan alang kanako, ting-ani na karon. Tan-awa ra ninyo ang daghan nga mga 
tawo nga nangaboti Kon sa mga anihon pa, kini hinog na gayod, ug angay nang anihon." " Kamo, isip mga 
mangangani, may pagadawaton nga balos gikan sa Dios. Ug ang mga tawo, isip inyong anihonon, hatagan 
niya ug kinabuhi nga walay kataposan. Busa ang mga nagapugas sa pulong sa Dios ug ang mga nagaani sa 


bunga managsama nga magmalipayon. 7Tinuod gayod ang panultihon nga nag-ingon: "Iahi ang magtanom 
ug lahi usab ang mag-ani. >8 sama kamo sa mga mag-aani nga akong gipadala aron mangani sa mga 
anihonon nga dili kamo ang nagtanom. Kay lahi ang nagtudlo kaniadto kanila, ug kamo ang nakapulos sa 
ilang hinagoan." 

". Daghan nga mga Samarianhon niadto nga lugar ang mituo kang Jesus tungod sa gisulti sa babaye nga 


nahibaloan ni Jesus ang tanan niyang binuhatan. ""Busa pag-abot sa mga Samarianhon didto kang Jesus, 
gihangyo gayod nila siya nga kon mahimo magpabilin usa siya didto kanila. Busa nagpabilin siya didto 
sulod sa duha ka adlaw. 


u Tungod sa iyang gipanudlo, daghan pa gayod ang mituo kaniya. = Giingnan dayon sa mga tawo ang 
babaye, "Karon nagtuo na kami kaniya dili lang tungod sa imong gisulti kanamo, kondili kami na gayod 
mismo ang nakadungog kaniya. Ug nahibalo kami nga siya mao ang Manluluwas sa kalibotan." 


Giayo ni Jesus ang Anak sa Usa ka Opisyal 


" Human sa duha ka adlaw nga pagpabilin nila ni Jesus didto, miadto dayon sila sa Galilea. = (Si Jesus 


mismo ang miingon nga ang propeta sa Dios dili tahuron diha sa iyang kaugalingon nga lungsod.) "sa 
pag-abot nila sa Galilea, maayo ang pagdawat kaniya sa mga tawo. Kay kini nga mga tawo didto man usab 
sa kasaulogan didto sa Jerusalem ug nakita nila ang tanan nga iyang gipangbuhat didto. 


" Mibalik na usab si Jesus sa Cana nga sakop sa Galilea, sa lugar diin gihimo niya nga bino ang tubig. 
May usa ka opisyal sa gobyerno didto nga may anak nga lalaki nga nagmasakiton didto sa Capernaum. 


= Pagkadungog niya nga si Jesus mibalik sa Galilea gikan sa Judea, miadto dayon siya kang Jesus ug 


gihangyo niya siya nga moadto sa Capernaum ug ayohon ang iyang anak nga himalatyon. " Miingon si 
Jesus kaniya, "Kon wala pa kamo makakita ug mga milagro ug mga katingalahan nga mga butang, dili 


kamo motuo kanako."". Apan miingon ang opisyal nga nagpakiluoy, "Sir, kon mahimo uban una kanako 
samtang buhi pa ang akong anak." = Giingnan siya ni Jesus, "Pauli na. Maayo na ang imong anak." Mituo 
ang opisyal sa gisulti ni Jesus kaniya, ug mipauli dayon siya. "sa diha pa siya sa dalan, gisugat na siya sa 
iyang mga sulugoon ug gisultihan nga ang iyang anak maayo na. "Busa nangutana siya kon unsang orasa 
naayo ang iyang anak. Miingon ang mga sulugoon, "Mga ala una kagahapon sa hapon wala na siyay 


hilanat> Nahinumdoman dayon sa opisyal nga mao gayod kadto nga oras sa dihang miingon si Jesus 
kaniya nga ang iyang anak maayo na. Busa siya ug ang iyang tibuok panimalay mituo kang Jesus. 


Mao kini ang ikaduha nga milagro nga gihimo ni Jesus didto sa Galilea human siya mibiya sa Judea. 





735 ang daghan anihon: sa Titeral, mga uma nga puti na nga anihonon. 


JUAN Chapter 5 


Chapter 5 


Giayo ni Jesus ang Tawo sa Betesda 


"Human niadto, miadto sa Jerusalem si Jesus aron sa pagtambong sa usa ka kasaulogan sa mga Judio. 
"Didto sa paril sa Jerusalem may usa ka pultahan nga agianan sa mga karnero. Duol niini may linaw nga 
kaligoanan nga sa Hebreo nga pinulongan gitawag ug Betesda." Sa palibot niini may lima ka silonganan 
diin nanghigda ang daghang mga masakiton—mga buta, mga bakol, ug mga paralitiko. - INagahulat sila 
nga molihok ang tubig. Kay may mga higayon nga may anghel sa Dios nga mokanaog didto aron tandugon 
ang tubig. Ang makauna ug tuslob sa tubig human kini matandog sa anghel mamaayo bisan unsa pa ang 
iyang sakit.7 "May usa ka tawo didto nga 38 na ka tuig nga nagsakit. "Nakita siya ni Jesus nga nagahigda 
didto, ug nahibalo si Jesus nga ang iyang sakit ingon na niadto kadugay. Busa miingon si Jesus kaniya, 
"Gusto mo ba nga mamaayo7" : Mitubag ang masakiton, "Unta, sir, apan walay tawo nga modala kanako 
didto sa tubig kon tandugon na sa anghel. Samtang nagpadulong pa lang ako sa tubig maunahan ako 


kanunay sa uban." i Miingon si Jesus kaniya, "Bangon, dad-a ang imong banig ug lakaw." "Dihadiha naayo 
ang tawo sa iyang sakit, ug gidala niya ang iyang banig ug milakaw. 


Nahitabo kini sa Adlaw nga Igpapahulay. "Busa miingon ang mga tigdumala sa mga Judio ngadto sa 
tawo nga giayo, "Hoy, dili ba Adlaw nga Igpapahulay karon, ug sumala sa atong kasugoan dili mahimong 


magtrabaho bisan sa pagdala sa imong banig7" 5 Miingon ang tawo nga giayo. "Ang tawo nga nag-ayo 
kanako mao ang nagsugo kanako nga dad-on ko ang akong banig ug molakaw." "Busa gipangutana nila 


siya kon kinsa ang tawo nga nagsugo kaniya sa paglakaw ug pagdala sa iyang banig. v Apan wala siya 
makaila kon kinsa ang nag-ayo kaniya, kay nawala man dayon si Jesus tungod sa kadaghan sa mga tawo. 


"Pidto sa templo nakita pag-usab ni Jesus ang tawo nga iyang giayo ug miingon si Jesus kaniya, "O, 
maayo ka na karon. Ayaw na pagpakasala, kay basin ug mas daotan pa unya ang mahitabo kanimo." 


" Milakaw dayon ang tawo ug miadto sa mga tigdumala sa mga Judio. Gisultihan niya sila nga si Jesus mao 


ang nag-ayo kaniya. ""Busa sukad niadto, ang kadagkoan sa mga Judio nagsugod na sa paglutos kang 
Jesus, tungod kay nang-ayo siya sa Adlaw nga Igpapahulay. 


" Apan may katarungan si Jesus. Miingon siya kanila, "Ang akong Amahan nagapadayon sa iyang 
buluhaton, busa ako nagapadayon usab." J Tungod niining gisulti ni Jesus misamot ang tinguha sa 
kadagkoan sa mga Judio nga patyon siya, tungod kay dili lang nga gilapas niya ang kasugoan mahitungod 
sa Adlaw nga Igpapahulay, kondili miingon pa siya nga ang Dios mao gayod ang iyang Amahan, nga 
nagakahulogan nga gipakasama niya ang iyang kaugalingon sa Dios. 


Ang Gahom sa Anak sa Dios 


"Busa miingon si Jesus kanila, "Sa pagkatinuod, sultihan ko kamo nga ako nga Anak sa Dios wala 
gayoy mahimo kon ako lang, kondili kon unsa ang akong nakita nga gibuhat sa akong Amahan mao usab 
kana ang akong buhaton. Busa kon unsa ang gibuhat sa akong Amahan, mao usab kana ang akong buhaton 
isip Anak. " Pinangga sa Amahan ang iyang Anak, busa gipakita niya kanako nga iyang Anak ang tanan 
nga iyang ginabuhat. Ug labaw pa gayod niini ang ipakita niya kanako nga akong himuon aron matingala 
kamong tanan. "Kon ang Amahan magbanhaw sa mga patay ug maghatag kanila ug kinabuhi, ako nga 
iyang Anak maghatag usab ug kinabuhi kang bisan kinsa nga akong buot hatagan. = Ang Amahan dili 
mohukom sa mga tawo. kondili ako nga iyang Anak mao ang gihatagan sa katungod sa paghukom, aron 
ang tanan mopasidungog sa Anak sama sa ilang pagpasidungog sa Amahan. Busa ang wala 
nagapasidungog kanako wala usab nagapasidungog sa Amahan nga nagpadala kanako. 





71 Betesda: sa uban nga mga kopya sa Griego nga teksto makita ang Betsata ug Betsaida. 
54 dili makita ang bersikulo 4 sa uban nga daan nga kopya nga Griego. 


JUAN Chapter 5 


Masg pagkatinuod, sultihan ko kamo nga ang tawo nga nagatuman sa akong mga pulong ug nagatuo sa 
nagpadala kanako may kinabuhi nga walay kataposan. Dili na siya silotan tungod kay nakalatas na siya sa 


kamatayon ngadto sa kinabuhi. "sa pagkatinuod, sultihan ko kamo nga moabot ang panahon, ug miabot na 
gani, nga ang mga patay" makadungog sa pulong" sa Anak sa Dios, ug ang magpatalinghog sa iyang pulong 
mabuhi." Ingon nga ang Amahan may gahom sa paghatag ug kinabuhi, ako nga iyang Anak makahatag 
usab niana nga kinabuhi, kay gihatagan niya ako ug gahom sa paghatag niana sa mga tawo. si Gihatagan 
usab niya ako ug gahom sa paghukom tungod kay ako mao ang Anak sa Tawo. = Ayaw kamo katingala 


niini, kay moabot ang panahon nga ang tanan nga mga patay makadungog sa akong tingog, = ug 
manggawas sila sa ilang lubnganan. Ang mga maayo ug binuhatan banhawon ug hatagan ug kinabuhi nga 
walay kataposan, ug ang mga daotan ug binuhatan banhawon usab apan silotan." 


Ang mga Nagpamatuod Mahitungod kang Jesus 


= Midugang si Jesus sa pag-ingon, "Wala gayod akoy mahimo kon ako lang. Tinuod nga nagahukom 
ako, apan ang akong paghukom sumala sa gisulti sa Dios kanako. Busa ang akong paghukom matarong 
tungod kay wala ako nagahimo sa akong kaugalingong kabubut-on, kondili ang kabubut-on sa nagpadala 


kanako. "Kon ako lang ang mosulti mahitungod sa akong kaugalingon makaduda kamo sa akong gisulti. 
- Apan adunay usa nga nagapamatuod mahitungod kanako, ug nasayod ako nga ang iyang gisulti kasaligan. 
> gi Juan nga tigbautismo nagpamatuod usab mahitungod kanako. Dili ba aduna man kamoy gisugo didto 


kang Juan aron sa pagpangutana kaniya2 Ug nagsulti siya sa kamatuoran. > Hinuon wala ako 
magkinahanglan sa pagpamatuod sa tawo mahitungod kanako. Gihisgotan ko lang si Juan aron nga motuo 


kamo kanako ug maluwas. 75 gi Juan sama sa suga nga misiga ug midan-ag, ug nalipay kamo sa iyang 


pagdan-ag bisan sa hamubong panahon lang. v Apan may nagapamatuod pa gayod mahitungod kanako nga 
labaw pa kang Juan. Kini walay lain kondili ang mga buluhaton nga ginabuhat ko nga ginapabuhat sa 


Amahan kanako. Nagapamatuod kini nga ang Amahan mao ang nagpadala kanako. = Ug ang Amahan nga 
nagpadala kanako mao mismo ang nagpamatuod mahitungod kanako. Apan wala gayod ninyo siya makita 


o madungog nga nagasulti, " ug wala usab ninyo dawata ang iyang pulong, tungod kay wala kamo motuo 


kanako nga iyang gipadala. > Ginatun-an ninyo pag-ayo ang Kasulatan kay nagahunahuna kamo nga sa 
ingon niini nga paagi maangkon ninyo ang kinabuhi nga walay kataposan. Ang Kasulatan gayod ang 


nagapamatuod mahitungod kanako. = Apan midumili gihapon kamo sa pagduol kanako aron unta 
maangkon ninyo ang kinabuhi. 


"Wala ko kinahanglana ang pagdayeg sa mga tawo. " Nakaila ako kaninyo ug nahibalo ako nga sulod 


sa inyong kasingkasing wala kamoy paghigugma sa Dios. " Mianhi ako nga may gahom gikan sa Amahan, 
apan wala kamo modawat kanako. Apan kon adunay moanhi sa iyang kaugalingon nga gahom, siya hinuon 


ang inyong dawaton. ""Unsaon man ninyo pagtuo kanako kon ang pagdayeg lang sa inyong isigkatawo ang 


mahinungdanon kaninyo ug wala ninyo tinguhaa ang pagdayeg nga gikan sa matuod nga Dios7 = Ayaw 
ninyo hunahunaa nga ako ang mosumbong kaninyo sa Amahan. Si Moises mismo nga inyong ginalaoman 


u 46 E " : 
mao ang mosumbong kaninyo. Kon tinuod nga mituo kamo kang Moises, motuo unta usab kamo kanako, 


tungod kay si Moises mismo nagsulat mahitungod kanako. z Apan tungod kay wala kamo motuo sa iyang 
mga sinulat, dili usab kamo motuo sa akong gisulti kaninyo." 





725 Sa panan-aw sa Dios ang tanan nga mga tawo patay na tungod sa ilang mga sala. 
525 pulong: sa Iiteral, tingog. 

Chapter 6 


Gipakaon ni Jesus ang 35, 0OO ka mga Tawo 
(Mt. 14:13-21, Mc. 6:30-44, Lu. 9:10-17) 
"Pagkahuman niadto, mitabok si Jesus sa Dagat sa Galilea nga ginatawag usab nga Dagat sa Tiberias. 
i Daghan kaayo ang katawhan nga misunod kaniya, tungod kay nakita nila ang iyang mga gibuhat nga mga 
milagro sa iyang pagpang-ayo sa mga masakiton. x Mitungas si Jesus ug ang iyang mga sumusunod sa 
bungtod ug didto nanglingkod. : (Hapit na niadto ang pagsaulog sa mga Judio sa Kasaulogan sa Paglabay sa 
Anghel.) "sa pagtan-aw ni Jesus, nakita niya ang daghan nga mga tawo nga nagpadulong kaniya. Busa 


miingon siya kang Felipe, "Asa ba kita makapalit ug pagkaon aron makakaon kining mga tawo7" z (Mao 
kini ang iyang pangutana tungod kay gusto niya nga sulayan si Felipe. Apan sa pagkatinuod, may plano na 


siyang daan kon unsa ang iyang buhaton.) i Miingon si Felipe kaniya, "Sa kadaghan niining mga tawo, 
bisag gamay lang ang atong ihatag nga pagkaon sa matag usa kanila, ang walo ka bulan nga suweldo sa usa 


ka tawo kulang pa nga ipalit." " Apan miingon ang igsoon ni Pedro nga si Andres nga usa usab sa mga 
sumusunod ni Jesus, "May batang lalaki dinhi nga adunay lima ka buok pan ug duha ka isda. Apan 


mag-unsa man kini sa kadaghan sa mga tawo7" = Miingon si Jesus, "Sige, palingkora ninyo ang mga 
tawo." Ug gipalingkod nila sila, kay daghan mag sagbot kadto nga lugar. Ang mga lalaki lang mikabat 


11 . . z . . . 
nang daan ug mga 5.000.. Unya, gikuha ni Jesus ang pan ug gipasalamatan niya ang Dios, ug giapod-apod 
ngadto sa mga tawo nga nanglingkod didto. Mao gihapon kini ang iyang gibuhat sa isda, ug silang tanan 


nangaon kutob sa ilang gusto. = Pagkahuman nila ug pangaon, miingon si Jesus sa iyang mga sumusunod, 


"Tigoma ninyo ang mga sobra aron wala gayoy mausik." "Busa gitigom nila ang tanan nga sobra. Ug 
gikan sa lima ka pan nga gipakaon sa mga tawo, nakapuno pa sila ug 12 ka bukag. 


= Pagkakita sa mga tawo niadtong milagro nga gibuhat ni Jesus, miingon sila, "Mao na gayod kini ang 


tinuod nga Propeta nga atong gipaabot nga moanhi dinhi sa kalibotan)" "Nahibalo nang daan si Jesus nga 
aduna silay tuyo nga kuhaon siya ug pugson nga mahimong hari. Busa mipahawa siya didto ug mitungas 
pagbalik sa bungtod nga nag-inusara. 


Naglakaw si Jesus Ibabaw sa Tubig 
(Mt, 14:22-33: Mc. 6:45-52) 


"sa pagkakilomkilom na, nanglugsong sa baybayon ang iyang mga sumusunod "ug nanakay sa 
sakayan. Ngitngit na, apan wala pa mahiapas kanila si Jesus. Busa misugod na lang sila sa pagtabok balik 


sa Capernaum. = Samtang nanabok sila, kalit nga mikusog ang hangin ug midagko ang mga balod. "sa 
dihang nakapalayo na sila ug mga lima o kaha unom ka kilometro, nakita nila si Jesus nga nagalakaw 


ibabaw sa tubig padulong sa ilang sakayan, ug nahadlok sila. = Apan si Jesus miingon kanila, "Ayaw kamo 
kahadlok, ako kinil" 7 Busa gipasakay nila siya. Ug nakaabot dayon sila sa ilang padulngan. 


Gipangita sa mga Tawo si Jesus 


sa Pagkasunod adlaw, wala pa gayod mamahawa ang mga tawo didto sa lugar nga gipakan-an kanila 
sa Ginoo sa pan nga iyang gipasalamatan sa Dios. Nahibalo sila nga sa miaging gabii may usa lang ka 
sakayan didto, ug mao kadto ang gisakyan sa mga sumusunod ni Jesus. Nahibalo usab sila nga si Jesus 
wala mosakay uban sa iyang mga sumusunod. Unya, may miabot nga mga sakayan didto nga gikan sa 


Tiberias. ""Busa pagkahibalo sa mga tawo nga wala na didto si Jesus ug ang iyang mga sumusunod, 
nanakay sila sa mga sakayan ug nangadto sa Capernaum aron pangitaon si Jesus. 


Ang Pagkaon nga Nagahatag ug Kinabuhi 


" Pag-abot nila didto sa Capernaum nakita nila si Jesus. Miingon sila, "Magtutudlo, kanus-a ka pa 
dinhi". Miingon si Jesus kanila, "Sa pagkatinuod, sultihan ko kamo nga ginapangita ninyo ako dili 
tungod sa mga milagro nga inyong nakita, kondili tungod kay gipakaon ko kamo ug pan ug nabusog kamo. 

= Apan ayaw kamo paghago alang sa pagkaon nga madunot lang, kondili paghago kamo alang sa pagkaon 
nga molungtad ug nagahatag ug kinabuhi nga walay kataposan. Ako nga Anak sa Tawo mao ang mohatag 
kaninyo niini nga pagkaon, kay ako ang gihatagan sa Dios nga Amahan sa katungod nga mohatag niini." 


" Busa nangutana sila kaniya, "Unsa man ang angay namong buhaton aron masunod namo ang gusto nga 
ipabuhat sa Dios7" = Mitubag si Jesus, "Ang gusto sa Dios nga inyong buhaton mao kini: motuo kamo 
kanako nga iyang gipadala." = Miingon usab sila, "Unsa man nga milagro ang imong ipakita kanamo aron 


motuo kami kanimo7. " Kaniadto ang atong mga katigulangan mikaon sa pagkaon nga gitawag nga 
"manna" sa dihang didto pa sila sa kamingawan. Kay nag-ingon ang Kasulatan nga gihatagan sila ni 


Moises ug pagkaon nga gikan sa langit." " Miingon si Jesus kanila, "Sa pagkatinuod, sultihan ko kamo nga 
dili si Moises ang naghatag ug pagkaon nga gikan sa langit kondili ang akong Amahan. Ug siya mao usab 


ang nagahatag kaninyo sa tinuod nga pagkaon gikan sa langit. ni Kay ang pagkaon nga ginahatag sa Dios 
walay lain kondili siya nga gikan sa langit ug nagahatag ug kinabuhi sa mga tawo dinhi sa kalibotan." 

- Miingon dayon ang mga tawo, "Hatagi kami kanunay nianang pagkaon nga imong ginaingon." = Miingon 
si Jesus, "Ako mao ang pagkaon nga nagahatag ug kinabuhi. Ang nagaduol ug nagatuo kanako dili na 
gayod pagagutomon o pagauhawon." 


= "Apan sama sa giingon ko na kaninyo kaniadto, dili gihapon kamo motuo kanako bisan nakita na 
ninyo ang mga milagro nga akong gibuhat. " Ang tanang tawo nga ginahatag sa Amahan kanako moduol 


kanako, ug ang moduol kanako dili ko gayod isalikway. - Kay nanaog ako gikan sa langit dili aron 
tumanon ko ang akong kaugalingon nga kabubut-on, kondili ang kabubut-on sa akong Amahan nga 


nagpadala kanako. = Ug mao kini ang kabubut-on sa nagpadala kanako: nga dili ko pasagdan nga mawala 


ang bisan usa kanila nga iyang gitugyan kanako, hinuon banhawon ko sila sa kataposan nga adlaw. = Kay 
mao kini ang kabubut-on sa akong Amahan: nga ang tanan nga nagaila ug nagatuo kanako makaangkon sa 
kinabuhi nga walay kataposan, ug banhawon ko sila sa kataposan nga adlaw." 


Nagbagulbol ang mga Judio batok kang Jesus, kay miingon man siya nga siya mao ang kalan-on nga 
gikan sa langit. s Miingon sila, "Si Jesus lang kana nga anak ni Jose. Nganong nagaingon man siya nga 
gikan siya sa langit, nga nakaila man gani kita sa iyang amahan ug inahan7". ni Gitubag sila ni Jesus, "Ayaw 
kamo pagbagulbol. s Walay makaduol kanako kon dili tandugon sa Amahan nga nagpadala kanako ang 


iyang kasingkasing. Ug sila nga moduol kanako banhawon ko sa kataposan nga adlaw. = May gisulat ang 
usa sa mga propeta nga nag-ingon, "Silang tanan tudloan sa Dios." Busa ang tanan nga magpatalinghog sa 


mga gitudlo sa Amahan moduol kanako. "Wala kini magpasabot nga may tawo na nga nakakita sa 
Amahan. Ako nga naggikan sa Dios nga Amahan mao lang gayod ang nakakita kaniya." 


"usa pagkatinuod, sultihan ko kamo nga ang nagatuo kanako adunay kinabuhi nga walay kataposan, 
= tungod kay ako mao ang kalan-on nga nagahatag ug kinabuhi. = Ang inyong mga katigulangan mikaon sa 


kalan-on nga gitawag nga "manna" sa didto pa sila sa kamingawan, apan nangamatay gihapon sila. x Apan 
ako ang kalan-on nga mikanaog gikan sa langit. Si bisan kinsa nga mokaon niini nga pagkaon dili na 
mamatay. ST Ako mao ang buhing kalan-on nga mikanaog gikan sa langit. Si bisan kinsa nga mokaon niini 
magakinabuhi sa walay kataposan. Tungod kay ang kalan-on nga akong ihatag kaniya mao ang akong 
lawas. Kini ihatag ko aron makaangkon ang mga tawo dinhi sa kalibotan sa kinabuhi nga walay 
kataposan." 


" Naglantugi ang mga Judio nga namati kang Jesus. Miingon sila, "Unsaon ba paghatag niini nga tawo 
kanato sa iyang lawas aron atong kaonon7" ni Miingon si Jesus kanila, "Sa pagkatinuod, sultihan ko kamo 
nga kon dili kamo mokaon sa lawas sa Anak sa Tawo ug kon dili kamo moinom sa iyang dugo, dili gayod 
kamo makabaton sa kinabuhi nga walay kataposan. = Apan si bisan kinsa nga mokaon sa akong lawas ug 
moinom sa akong dugo may kinabuhi nga walay kataposan, ug banhawon ko siya sa kataposan nga adlaw. 





"36 bisan nakita na ninyo ang mga milagro nga akong gibuhat: sa ubang teksto, bisan nakita na ninyo ako. 

= Kay ang akong lawas mao ang tinuod nga pagkaon ug ang akong dugo mao ang tinuod nga ilimnon. "gi 
bisan kinsa nga nagakaon sa akong lawas ug nagainom sa akong dugo nagapabilin kanako ug ako 


nagapabilin usab kaniya. " Ang Dios nga Amahan nga nagpadala kanako mao ang gigikanan sa kinabuhi, 
ug tungod kaniya nagakinabuhi ako. Sama usab niini ang mahitabo sa mga nagakaon kanako, 


magakinabuhi usab sila tungod kanako. "Ako ang kalan-on nga naggikan sa langit. Dili kini sama sa 
"manna" nga gikaon sa inyong mga katigulangan, kay nangamatay man gihapon sila. Ang nagakaon 
niining pagkaon nga akong giingon kaninyo mabuhi sa walay kataposan." " Kini gisulti ni Jesus samtang 
nagtudlo siya didto sa simbahan sa mga Judio sa Capernaum. 


Ang mga Pulong nga Nagahatag sa Kinabuhi nga Walay Kataposan 


v Daghan sa iyang mga sumusunod ang nakadungog sa iyang gitudlo ug miingon, "Labihan kalisod 


kining iyang gitudlo, kinsay makadawat niini)". "Bisan walay nagsulti kang Jesus, nahibaloan niya nga ang 
iyang mga sumusunod nagabagulbol tungod niadtong iyang gitudlo. Busa miingon si Jesus kanila, 


"Nahiubos ba kamo sa akong gisulti7 " Unsaon na lang kon ako nga Anak sa Tawo makita ninyo nga 
mokayab balik sa akong gigikanan7 Ang Espiritu Santo mao ang nagahatag sa kinabuhi. Ang tawo dili 


makahimo niini. Ang akong gisulti kaninyo gikan sa Espiritu Santo, ug nagahatag sa kinabuhi. = Apan diha 
kaninyo adunay mga wala nagatuo kanako." (Miingon siya niini tungod kay nahibaloan na niyang daan kon 
kinsa kadtong mga dili motuo ug kon kinsa ang magluib kaniya.) = Ug midugang siya pag-ingon, "Mao 
kini ang hinungdan kon nganong nag-ingon ako kaninyo nga walay makaduol kanako kon dili itugot sa 
Amahan." 


" sukad niadto, daghan sa mga sumusunod ni Jesus ang mibiya ug wala na mokuyog kaniya. ""Busa 


miingon si Jesus sa ivang dose ka apostoles, "Mobiya ba usab kamo kanako7" " Mitubag si Simon Pedro 
kaniya, "Ginoo, kang kinsa pa man kami moadto7 Ikaw lang ang nagtudlo mahitungod sa kinabuhi nga 


walay kataposan. = Nagatuo kami kanimo tungod kay nahibaloan namo nga ikaw mao gayod ang Balaan 
nga gipadala sa Dios." = Miingon si Jesus kanila, "Dili ba gipili ko kamong dose7 Apan Yawa" ang usa 


kaninyo)" = Ang gitumong ni Jesus mao si Judas nga anak ni Simon Iscariote." Kay bisan tuod si Judas usa 
sa 12 ka mga apostoles, siya mao ang magluib kang Jesus. 


Chapter 7 
Si Jesus ug ang Iyrang mga Igsoon nga Lalaki 


"Pagkahuman niadto, naglibot-libot si Jesus sa Galilea. Gilikayan niya ang pag-adto sa Judea tungod 
kay ang mga kadagkoan sa mga Judio nagtinguha sa pagpatay kaniya. "Unya, sa dihang duol na ang 


pagsaulog sa mga Judio sa gitawag nga Kasaulogan sa mga Tolda, . miingon ang mga igsoon ni Jesus 
kaniya, "Biya dinhi ug adto sa Judea aron makita sa imong mga sumusunod ang mga milagro nga imong 
gibuhat. "Kay walay tawo nga magtago sa iyang buhat kon buot siyang mahimong inila. Busa kon 


P 


nagabuhat ka man gayod niining mga milagro ipakita mo na lang kini sa tanan i (Mao kini ang gisulti sa 


mga igsoon ni Jesus kay bisan sila wala man motuo kaniya.) i Miingon si Jesus kanila, "Mahimo ninyong 
buhaton ang inyong gusto sa bisan unsa nga panahon, apan alang kanako, dili pa kini ang husto nga 
higayon nga buhaton ko ang angay kong buhaton. "Dili kamo dumtan sa mga tawo dinhi sa kalibotan, apan 
ako gidumtan nila kay gipadayag ko man nga daotan ang ilang binuhatan. "Kamo lay tambong sa 


kasaulogan. Dili ako motambong kay dili pa kini ang akong tukma nga panahon." "Human niya kini 
masulti kanila nagpabilin siya sa Galilea. 





"55 tinuod nga pagkaon .. ug tinuod nga ilimnon nga nagahatag sa kinabuhi nga walay kataposan. 
1670 Yawa, buot ipasabot, gigamit sa yawa. 
STI Simon Iscariote: dili apelyido ni Simon ang "Iscariote." Tingali ang buot ipasabot, Simon nga taga-Kerioth. 

Miadto si Jesus sa Kasaulogan 


s Apan sa nakagikan na ang mga igsoon ni Jesus aron motambong sa kasaulogan, misunod si Jesus sa 
hilom tungod kay dili niya buot nga masayran sa mga tawo nga atua siya didto. "Pidto sa kasaulogan, 
gipangita siya sa mga kadagkoan sa mga Judio. Miingon sila, "Hain siya7". " Naghinunghongay ang mga 
tawo mahitungod kaniya. Ang uban nag-ingon "Maayo siya nga tawo." Apan ang uban usab nag-ingon, 


"Dili kana tinuod, kay ginalimbongan lang niya ang mga tawo." = Apan walay misulti sa dayag 
mahitungod kaniya, kay nahadlok sila sa mga kadagkoan sa mga Judio. 


"sa dihang nanungatunga na ang kasaulogan, miadto si Jesus sa templo ug nanudlo. " Natingala 


gayod ang mga kadagkoan sa mga Judio. Miingon sila, "Asa ba nakakuha ug kaalam kini nga tawo7 Wala 
gani siya makaeskwela." u Miingon si Jesus kanila, "Ang mga gitudlo ko kaninyo wala maggikan kanako, 
kondili naggikan sa Amahan nga nagpadala kanako. " Si bisan kinsa nga gustong motuman sa kabubut-on 


sa Dios, makahibalo kon ang akong ginatudlo gikan ba sa Dios o gikan lang kanako. = Ang tawo nga 
nagatudlo gikan sa iyang kaugalingon nga kaalam nagapasidungog sa iya lang kaugalingon. Apan ang 


nagapasidungog sa nagpadala kaniya, mao ang katuohan ug dili bakakon. Ppili ba gihatag man ni Moises 
kaninyo ang Kasugoan7 Apan wala gayoy bisan usa kaninyo nga nagatuman niini, tungod kay kon 
nagatuman pa kamo, nganong gusto man ninyo akong patyon7" ". Miingon ang mga tawo, "Gisudlan ka 
tingalig daotan nga espiritul Ngano, kinsa ba ang gustong mopatay kanimo7" u Miingon si Jesus, 
"Natingala kamo tungod kay may tawo ako nga giayo sa Adlaw nga Igpapahulay. 7 Apan hunahunaa ra 
god ninyo: gitudloan kamo ni Moises nga kinahanglan tulion ang inyong mga anak nga lalaki. (Hinuon 
wala kini magsugod kang Moises kondili sa nauna pa gayod ninyong mga katigulangan). Busa gihimo 


ninyo kini bisan sa Adlaw nga Igpapahulay. > Kon tulion gani ninyo ang bata sa Adlaw nga Igpapahulay 
aron dili ninyo malapas ang Kasugoan ni Moises, nganong nasuko man kamo kanako tungod kay giayo ko 
ang usa ka tawo sa Adlaw nga Igpapahulay7 - Ayaw una kamo paghukom nga daotan ang gibuhat sa tawo 
kon wala pa ninyo kini masusi. Susiha una aron masayran ninyo ang tinuod." 


Naghunahuna ang mga Tawo kon si Jesus mao na ba ang Cristo 


" May mga taga-Jerusalem nga nag-ingon, "Dili ba mao man kini ang tawo nga gitinguhaang patyon sa 
atong mga kadagkoan7 u Apan ania siya nagasulti atubangan sa mga tawo, ug ang atong mga kadagkoan 


wala man lay ikasulti batok kaniya. Unsa kaha, nasayod na ba sila nga siya mao ang Cristo7 ni Apan 
nahibaloan nato kon asa gikan kining tawhana. Ug inig-abot sa Cristo walay mahibalo kon asa siya gikan." 


= Gikusgan dayon ni Jesus ang iyang tingog didto sa templo. Miingon siya, "Nahibaloan na ba ninyo 
kon kinsa gayod ako, ug kon asa ako gikan7 Ang tinuod, wala ako moanhi dinhi sa akong kaugalingon nga 


pagbuot, kondili ang tinuod nga Dios mao ang nagpadala kanako. Wala ninyo siya mailhi. gi Apan ako 


nakaila kaniya, tungod kay ako gikan man kaniya, ug siya ang nagpadala kanako." " Tungod niining gisulti 
ni Jesus, dakpon na unta siya sa mga kadagkoan sa mga Judio. Apan walay midakop kaniya, kay wala pa 


man maabot ang iyang panahon." > Bisan pa niana, daghan pa gihapon sa mga tawo ang mituo kaniya. 
Nag-ingon sila, "Siya na gayod ang Cristo, kay walay bisan kinsa nga makalabaw sa mga milagro nga 
iyang gipanghimo." 


Gisugo ang mga Sundalo sa Pagdakop kang Jesus 


" Nakadungog ang mga Pariseo sa hinunghongay sa mga tawo mahitungod kang Jesus, busa sila ug 


ang kadagkoan sa mga pari misugo sa mga guwardya sa templo nga dakpon si Jesus. = Miingon si Jesus, 
"Hamubo na lang ang panahon nga ako makig-uban kaninyo tungod kay mobalik na ako sa nagpadala 





715 Wala gani siya makaeskwela: fingali ang buot ipasabot, wala siya makaeskwela aron mahimong usa ka magtutudlo. 

523 Sumala sa kasugoan ni Moises kinahanglan tulion sa mga Judio ang ilang mga anak sa ikawalo nga adlaw gikan sa ilang 
pagkatawo. Ginatuli nila sila bisan pa nga ang ikawalo nga adlaw natunong sa Adlaw nga Igpapahulay. 

730 ang iyang panahon: buot ipasabot, ang kabubut-on sa Dios. 

kanako.". Pangitaon ninyo ako, apan dili na ninyo ako makita, tungod kay dili kamo makaadto sa akong 


adtoan. Nagpangutan-anay ang mga kadagkoan sa mga Judio, "Asa diay siya moadto nga dili na man 
nato siya makitat Unsa, moadto ba siya sa mga siyudad sa mga Griego (diin nagkatibulaag ang uban nga 
mga Judio) aron manudlo sa mga GriegoZ g Kay nganong moingon man siya nga "Pangitaon ninyo ako, 
apan dili na ninyo ako makita, tungod kay dili kamo makaadto sa akong adtoan"7". 


Ang Tubig nga Nagahatag ug Kinabuhi 


M Unya, miabot ang kataposan nga adlaw sa kasaulogan. Mao kini ang labing mahinungdanong adlaw 
sa kasaulogan. Niining adlawa mitindog si Jesus ug misulti ug kusog, "Si bisan kinsa nga giuhaw moduol 
kanako ug moinom. " Kay sumala sa Kasulatan, si bisan kinsa nga magtuo kanako, modagayday gikan sa 
iyang kasingkasing ang tubig nga nagahatag ug kinabuhi." r (Ang buot ipasabot ni Jesus sa tubig nga 
nagahatag ug kinabuhi mao ang Espiritu Santo nga hapit nang madawat sa mga nagatuo kaniya. Niadtong 
higayona wala pa ikahatag ang Espiritu Santo, tungod kay wala pa man makabalik si Jesus ngadto sa 
langit.) 


Nagkalain-lain ang Pagtuo sa mga Tawo Mahitungod kang Jesus 


u Daghang mga tawo ang nakadungog sa gisulti ni Jesus. Ang uban nag-ingon, "Kini nga tawo mao na 
gayod ang Propeta nga atong gipaabot. u Miingon usab ang uban, "Mao na kini ang Cristo)" Apan may 
nag-ingon usab, "Dili mahimo, kay ang Cristo dili magagikan sa Galilea. "Diliba nag-ingon man ang 
Kasulatan nga ang Cristo magagikan sa kaliwat ni David, ug matawo sa lungsod sa Betlehem nga lugar ni 
Davidz" "Busa nagkalain-lain ang pagtuo sa mga tawo mahitungod kang Jesus. = Ang uban kanila gustong 
modakop kaniya, apan walay nakaako paghimo niini. 


Dili Motuo kang Jesus ang mga Tigdumala 


= Unya, namalik ang mga guwardya sa templo ngadto sa mga kadagkoan sa mga pari ug mga Pariseo 
nga nagsugo kanila sa pag-aakop kang Jesus. Pag-abot sa mga guwardya, miingon dayon ang nagsugo 
kanila, "Nganong wala ninyo siya dakpa ug dad-a dinhi)" = Miingon ang mga guwardya, "Karon pa gayod 
kami nakadungog ug tawo nga sama niadto manulti." = Miingon ang mga Pariseo, "Ang buot ninyong 
ipasabot nga bisan kamo nalimbongan usab niya7 " Aduna ba kamoy nakita nga Pariseo o usa sa atong mga 
kadagkoan nga mituo kaniya2 "Wala gayodl Ang mga tawo lang nga wala masayod sa Kasugoan ni 
Moises ang mituo kaniya. Tunglohon gayod sila sa Dios." " Ang usa niining mga Pariseo mao si 


Nicodemo. Mao kini siya ang tawo nga nakigkita kaniadto kang Jesus. = Miingon siya sa iyang mga 
kauban, "Dili ba supak man sa atong kasugoan nga hukman ang tawo sa dili pa nato madungog gikan 


kaniya kon unsa ang iyang gibuhat7" - Miingon sila kang Nicodemo, "Unsa, mora man usab kag 
taga-Galileal Susiha ra god ang Kasulatan ug makita mo nga wala gayoy propeta sa Dios nga magagikan sa 


Galilea." (pagkahuman niadto namauli silan tanan.J 
8 8 


Chapter 8 
Ang Babaye nga Nasakpan nga Nanapaw 


: IMiadto si Jesus sa Bukid sa mga Olibo. z Sayo nianang pagkabuntag, mibalik siya pag-usab sa 


templo. Daghan ang mga tawo nga miduol kaniya. Busa milingkod siya ug nagtudlo kanila. "Unya, ang 
mga magtutudlo sa Kasugoan ug ang mga Pariseo nagdala ngadto kang Jesus ug usa ka babayeng nasakpan 


nga nanapaw ug gipatindog nila siya atubangan sa tanan nga mga tawo. : Miingon dayon sila kang Jesus, 
"Magtutudlo, nasakpan kining babayhana sa akto gayod nga nanapaw. "Sumala sa Kasugoan ni Moises, 


ang ingon niini nga klase sa babaye angay batohon hangtod mamatay. Unsay imong ikasulti2" "Mao kadto 
ang ilang pangutana tungod kay ginasulayan lang nila si Jesus, aron nga kon masayop siya sa iyang tubag 
may isumbong sila batok kaniya. Apan ang gihimo ni Jesus, miduko siya ug misulat sa yuta pinaagi sa 

iyang tudlo. "Apan tungod kay sige gihapon silag pangutana kaniya, mitindog si Jesus ug miingon kanila, 
"Kon kinsa kaninyo ang walay sala maoy unang mobato kaniya." "Human niyag sulti niadto, milingkod 
siya ug miduko ug misulat pag-usab sa yuta. 


"sa pagkadungog niadto sa mga magtutudlo sa Kasugoan ug sa mga Pariseo, tagsa-tagsa silang mibiya 
sugod sa mga tigulang, hangtod nga si Jesus na lang ang nahabilin ug ang babaye nga nagtindog pa didto. 


= Mitindog si Jesus ug miingon sa babaye, "Asa na man sila7 Wala bay mihukom kanimo7" = Miingon ang 
babaye, "Wala, sir." Miingon si Jesus kaniya, "Wala usab ako nagahukom kanimo. Sige pauli na, ug ayaw 
na pagpakasala pag-usab."I 


Si Jesus mao ang Suga sa Kalibotan 


" Misulti pag-usab si Jesus sa mga tawo, "Ako ang suga sa mga tawo sa kalibotan. Ang nagasunod 
kanako, ut mwyod magkinabuhi diha sa kangitngit, kondili mahayagan siya sa suga nga nagahatag ug 
kinabuhi." Pagkadungog niadto sa mga Pariseo, miingon sila, "Ikaw lang ang nagasulti mahitungod sa 


imong kaugalingon, busa dili ka katuohan." ug Miingon si Jesus kanila, "Bisan tuod nga nagasulti ako 
mahitungod sa akong kaugalingon, ang akong gisulti tinuod, tungod kay nahibalo ako kon asa ako gikan ug 


asa ako moadto. Apan kamo wala masayod kon asa ako gikan ug asa ako moadto. = Ang inyong paghukom 
dili kasaligan tungod kay sumala lang kana sa tawhanong panghunahuna. Apan ako wala maghukom kang 


bisan kinsa." Ug kon maghukom man ako, ang akong hukom husto, tungod kay dili lang ako ang 
maghukom kondili ako ug ang Amahan nga nagpadala kanako. "Dili ba nahisulat man sa inyong Kasugoan 


nga kon magkatukma ang gisulti sa duha ka tawo, ang ilang gisulti tinuod7 "Ako nagapamatuod 
mahitungod sa akong kaugalingon ug ang Amahan nga nagpadala kanako nagapamatuod usab mahitungod 


kanako... Nangutana ang mga Pariseo kaniya, "Asa ba ang imong amahan7" Mitubag si Jesus, "Wala 
kamo makaila kanako o sa akong Amahan. Kon nakaila pa kamo kanako, nakaila usab unta kamo sa akong 
Amahan." 


= Kining tanan gisulti ni Jesus sa dihang nagtudlo siya sa templo, duol sa gibutangan sa kuwarta. Apan 
walay midakop kaniya, kay wala pa man moabot ang iyang panahon. 


Si Jesus Dili Taga-dinhi sa Kalibotan 


7 Misulti pag-usab si Jesus sa mga tigdumala sa mga Judio, "Molakaw ako, ug kon wala na ako dinhi 
pangitaon ninyo ako, apan mangamatay lang kamo nga nagpadayon sa pagpakasala. Ug dili kamo 


makaadto sa akong adtoan." " Busa nagpangutan-anay sila, "Unsa bay buot niyang ipasabot, nga kita kuno 
dili makaadto sa iyang adtoan2 Unsa, maghikog ba siya7" G Miingon si Jesus kanila, "Kamo taga-dinhi sa 
kalibotan, apan ako taga-langit. Kamo iya sa kalibotan, apan ako dili. Mao nga miingon ako kaninyo nga 
mangamatay lang kamo nga nagpadayon sa pagpakasala. Kay kon dili kamo motuo nga ako mao ang 
Cristo, sigurado gayod nga mangamatay lang kamo nga nagpadayon sa pagpakasala." = Miingon sila, 
"Ngano, kinsa ka ba gayod7" Mitubag si Jesus, "Dili ba gisultihan ko na man kamo sukad pa kaniadto kon 
kinsa gayod ako7 = Daghan ang akong ikasulti batok kaninyo. Sa pagkatinuod, ang akong mga ginasulti 
ngadto sa mga tawo mao lang ang ginasulti kanako sa nagpadala kanako. Ug ang tanan niyang ginasulti 
tinuod." 


" Wala sila makasabot nga nagsulti siya kanila mahitungod sa Amahan. ""Busa miingon si Jesus 
kanila, Kon ako nga Anak sa Tawo ibayaw" na ninyo, masayran na ninyo nga ako diay mao ang Cristo. 
Nianang panahona masayran usab ninyo nga ang tanan nga akong gibuhat ug gisulti dili gikan sa akong 


kaugalingon, kondili gikan sa Amahan. ni Ang nagpadala kanako nagauban kanako ug wala gayod niya ako 





722 sila: sa literal, ang mga Judio. 
528 ibayaw: ang buot ipasabot, ilansang sa krus. 

pasagdi, tungod kay kon unsay makalipay kaniya mao usab ang akong ginabuhat kanunay." " Pagkadungog 
sa mga tawo niining mga gisulti ni Jesus, daghan kanila ang mituo kaniya. 


Ang Kamatuoran nga Makahatag Kaninyo ug Kagawasan 


31 = : i : an 
Unya, miingon si Jesus sa mga Judio nga mituo kaniya, "Kon magpadayon kamo sa pagtuman sa 
akong mga gitudlo, tinuod gayod nga kamo akong mga sumusunod. u Masayran ninyo ang kamatuoran, ug 


ang kamatuoran mao ang maghatag kaninyo ug kagawasan." " Miingon sila kaniya, "Mga kaliwat kami ni 
Abraham, ug wala pa gayod kami maulipon ni bisan kinsa. Nganong nag-ingon ka man nga hatagan kami 


ug kagawasan7" G Miingon si Jesus, "Sa pagkatinuod, sultihan ko kamo nga si bisan kinsa nga 
nagapakasala, ulipon sa sala. > Ang ulipon lumalabay lang sa panimalay, apan ang anak permanente. 
36 = . 
Busa kon ang Anak sa Dios mao ang maghatag kaninyo ug kagawasan, gawasnon gayod kamo. 
> Nahibalo ako nga mga kaliwat kamo ni Abraham, apan nagtinguha kamo sa pagpatay kanako tungod kay 


dili kamo modawat sa akong mga gitudlo. 77 Ginasulti ko kaninyo ang akong mga nakita sa Amahan, apan 
kamo, ginahimo ninyo ang inyong nadunggan gikan sa inyong amahan." 


" Mitubag sila kang Jesus, "Ang among amahan mao si Abraham." Miingon si Jesus, "Kon tinuod nga 


mga kaliwat kamo ni Abraham, ginabuhat unta ninyo ang maayo sama sa iyang mga gibuhat. = Apan 
nagtinguha hinuon kamo sa pagpatay kanako bisan nagsulti lamang ako kaninyo sa kamatuoran nga akong 


nadunggan gikan sa Dios. Si Abraham wala gayod magbuhat ug sama niining inyong ginabuhat. = Ang 
inyong ginabuhat sama usab sa ginabuhat sa inyong amahan." Miingon sila, "Dili kami mga anak sa 


gawas." Ang Dios mao ang among Amahan." = Miingon si Jesus kanila, Kon tinuod nga ang Dios mao ang 
inyong Amahan, higugmaon unta ninyo ako, kay ako gikan man sa Dios. Wala ako moanhi dinhi sa 


kalibotan sa ako lang nga kabubut-on, kondili siya ang nagpadala kanako. "Diti ninyo masabtan ang akong 


gipanulti tungod kay dili kamo makaantos sa pagpaminaw sa akong pulong. "gi satanas mao ang inyong 
amahan, ug kon unsa ang iyang gusto mao usab ang inyong gustong buhaton. Mamumuno siya sukad pa sa 
sinugdan. Wala siyay pagpakabana sa kamatuoran tungod kay wala gayoy kamatuoran diha kaniya. Kon 
mamakak siya, nagsunod lang siya sa iyang kinaiya, kay bakakon man siya ug siya mao ang gigikanan sa 
tanang bakak. gi Apan ang akong ginasulti kaninyo mao ang kamatuoran, ug mao kana nga dili kamo motuo 
kanako. " Kinsa ba kaninyo ang makapamatuod nga nakasala ako7 Wala gayodI Nganong dili kamo motuo 
nga nagasulti man ako sa kamatuoran7 Gi Ang mga tawo nga iya sa Dios nagatuo sa pulong sa Dios. Apan 
dili kamo iya sa Dios, mao nga dili kamo motuo kanako." 


Si Jesus ug si Abraham 


= Mitubag kang Jesus ang mga kadagkoan sa mga Judio, "Tinuod diay ang among ginaingon nga ikaw 
usa ka Samarianhon," ug gisudlan sa daotan nga espiritu." " Miingon si Jesus, "Walay daotang espiritu nga 
misulod kanako. Ginapasidunggan ko lang ang akong Amahan, apan ginapakaulawan ninyo ako. "Wala 
ako magtinguha ug kadungganan alang sa akong kaugalingon. Ang Amahan mao ang nagtinguha nga 
pasidunggan ako sa mga tawo, ug nahibaloan niya nga tinuod ang akong mga gipanulti. "sa pagkatinuod, 
sultihan ko kamo nga ang mga nagatuman sa akong mga pagpanudlo dili gayod mamatay." Miingon 
kaniya ang mga kadagkoan sa mga Judio, "Karon nasiguro na gayod namo nga gisudlan ka sa daotang 
espiritu. Bisan si Abraham namatay, ug ingon man ang mga propeta. Apan ikaw nagaingon nga ang 
nagatuman sa imong mga pagpanudlo dili na gayod mamatay bisan kanus-a. - Unsa, mas maayo ka pa ba 
kay kang Abrahamz7 Namatay gani siya, ug ingon man ang mga propeta. Ngano, si kinsa ka ba gayod ha7" 
= Miingon si Jesus kanila, "Kon ako lang ang magpasidungog sa akong kaugalingon, wala kiniy 
kapuslanan. Apan ang akong Amahan mao gayod ang nagapasidungog kanako. Siya mao ang inyong 





7 41 Dili kami mga anak sa gawas: ang buot ipasabot, Dili si Satanas ang among amahan. 
5944 mamumuno: sa English, murderer. 
748 Samarianhon: Gipakaubos sa mga Judio. Mga makasasala sila sa ilang panan-aw. 

giingon nga inyong Dios. 7 Ugaling wala ninyo siya mailhi. Apan ako nakaila kaniya. Karon, kon moingon 
ako nga wala ako makaila kaniya, mahimo akong bakakon sama kaninyo. Apan ang tinuod, nailhan ko 
gayod siya ug ginatuman ko ang iyang pulong. " Nalipay gayod ang inyong amahan nga si Abraham nga 
makita niya ang akong panahon. Ug nakita niya kini ug nalipay gayod siya." " Miingon ang mga 
kadagkoan sa mga Judio kaniya, "Giunsa nimo pagkakita kang Abraham nga wala pa gani mags0 ang 
imong edad." - Miingon si Jesus, "Sa pagkatinuod, sultihan ko kamo nga sa wala pa matawo si Abraham, 


anaa na akong daan." - Tungod niining gisulti ni Jesus mipunit silag bato aron labayon siya. Apan misuot 
siya sa bagang duot sa katawhan ug mibiya sa templo. 


Chapter9 
Giayo ni Jesus ang Tawong Gipanganak nga Buta 


: Samtang naglakaw sila si Jesus, may nakita silang tawo nga buta sukad pa sa iyang pagkatawo. 
. Karon, gipangutana si Jesus sa iyang mga sumusunod, "Magtutudlo, kang kinsa bang sala nga natawo siya 
nga butaz Iya bang sala o sa iyang mga ginikanan7" : Miingon si Jesus, "Nabuta siya dili tungod sa iyang 
sala o sa sala sa iyang mga ginikanan, kondili aron makita sa mga tawo ang gahom sa Dios pinaagi sa 
pag-ayo kaniya. g Samtang adlaw pa kinahanglan nga buhaton nato ang gipabuhat sa Dios nga nagpadala 
kanako. Kay moabot ang gabii o ang panahon nga wala nay makahimo sa iyang gipabuhat. : Samtang ania 
pa ako sa kalibotan ako ang suga nga nagahatag ug kahayag sa mga tawo." "Human niya kadto masulti 


miluwa siya sa yuta. Gisagol niya ang luwa sa yuta ug gihidhid niya kini sa mga mata sa buta. i Miingon 
siya sa buta, "Adto sa kaligoanan sa Siloam ug panghilam-os didto." (Ang buot ipasabot sa Siloam 
"Pinadala.") Busa miadto ang buta sa Siloam ug nanghilam-os. Pagkahuman, mibalik siya nga makakita na. 


" Miingon ang iyang mga silingan ug ang mga tawo nga nakakita kaniadto kaniya nga nagpakilimos, 
"Dili ba mao man kini ang tawo nga kaniadto nagpunayg lingkod ug nagpakilimos7" z Miingon ang uban, 
"Mao kana siya)" Apan ang uban miingon, "Dili uyl Susama lang kaniyag hitsura." Busa ang tawo na 
mismo ang miingon, "Ako gayod ang tawo nga inyong giingon." "Busa gipangutana nila siya, "Unsang 
pagkahitaboa nga makakita ka na man karon7" = Miingon siya, "Ang tawo nga gitawag nilag Jesus 
naghimo ug lapok. Pagkahuman, gihidhid niya kini sa akong mga mata ug giingnan dayon niya ako nga 
maadto sa kaligoanan sa Siloam ug manghilam-os. Busa miadto ako didto ug pagkahuman kog 
panghilam-os, nakakita na ako." a Gipangutana nila siya kon asa na ang tawo nga nag-ayo kaniya. Miingon 
siya, "Ambot, wala ako masayod." 


Gisukitsukit sa mga Pariseo ang Tawo nga Giayo ni Jesus 


" Gidala dayon nila ngadto sa mga Pariseo ang maong tawo, nga buta kaniadto. = Adlaw kadto nga 


Igpapahulay sa dihang gihimo ni Jesus ang lapok sa pag-ayo niya sa buta. "Busa gipangutana siya 
pag-usab sa mga Pariseo kon giunsa nga makakita na siya. Ug gisultihan niya sila, "Gihidhiran ni Jesus ug 
lapok ang akong mga mata ug pagkahuman nanghilam-os ako, ug karon makakita na ako." " May mga 
Pariseo nga nag-ingon, "Ang tawo nga naghimo niini dili gikan sa Dios, tungod kay wala siya nagatuman 
sa kasugoan mahitungod sa Adlaw nga Igpapahulay." Apan nag-ingon ang uban, "Kon siya tawo nga 
makasasala dili siya makahimo ug mga milagro nga sama niini." Busa nabahin sila. 


" Nangutana pag-usab ang mga Pariseo sa tawo nga kaniadto buta, "Ingon mo nga giayo ka niya, nan 
karon, unsa ang ikasulti mo mahitungod kaniya7" Miingon siya, "Alang kanako, usa siya ka propeta." 


gi Apan dili motuo ang kadagkoan sa mga Judio nga buta siya kaniadto ug karon makakita na. Busa 
gipatawag nila ang iyang mga ginikanan, "ug gipangutana nila sila, "Inyo ba kining anak7 Tinuod ba 
gayod nga natawo siya nga buta7 Nganong makakita na man siya karon7" = Mitubag ang iyang mga 


ginikanan, "Tinuod nga amo siyang anak ug tinuod nga natawo siya nga buta. " Apan kon ngano nga 
makakita na siya ug kon kinsa ang nag-ayo kaniya, kana ang wala namo mahibaloi. Pangutan-a ninyo siya 

kay but-an na man siya ug makatubag alang sa iyang kaugalingon." "Mao kadto ang gitubag sa iyang mga 
ginikanan tungod kay nahadlok sila sa kadagkoan sa mga Judio. Kay kini sila nagkasabot na nga si bisan 


kinsa nga moila kang Jesus nga mao ang Cristo dili na nila pasudlon sa ilang simbahan. > Mao kini ang 
hinungdan nga ang iyang mga ginikanan miingon, "Pangutan-a ninyo siya kay but-an na man siya." 


" Busa gitawag nila pag-usab ang tawo nga kaniadto buta ug giingnan, "Isulti ang matuod mahitungod 
niadtong tawo, kay ang Dios nagapaminaw. Sa among kabahin, nahibaloan namo nga siya makasasala." 


= Mitubag ang tawo, "Wala ako masayod kon makasasala ba siya o dili. Basta nahibalo ako nga buta ako 
kaniadto apan karon makakita na." = Nangutana sila pag-usab, "Unsay iyang gihimo kanimo7 Giunsa man 
niya pag-ayo ang imong mga matag" J Mitubag siya, "Dili ba gisultihan ko na man kamo7 Apan dili kamo 
motuo. Nan, nganong nangutana pa man kamo pag-usab7Z Gusto ba usab ninyo nga mahimong iyang mga 
sumusunod7". "Busa nasuko sila ug giinsulto nila siya ug giingnan, "Ikaw mao ang iyang sumusunod, apan 
kami mga sumusunod ni Moises. " Nahibalo kami nga nakigsulti ang Dios kang Moises kaniadto, apan 


mahitungod nianang tawhana, wala gani kami masayod kon asa siya gikan)" = Mitubag dayon ang tawo, 
"Katingalahanl Siya ang nag-ayo kanako, unya moingon kamo nga wala kamo mahibalo kon asa siya 


gikan. > Nahibalo kita nga dili tubagon sa Dios ang mga makasasala. Apan tubagon niya ang mga tawo nga 
nagatahod kaniya ug nagatuman sa iyang kabubut-on. " sukad sa pagsugod sa kalibotan wala pa gayod kita 
makadungog nga may tawo nga nag-ayo sa mata sa usa ka tawo nga buta sukad sa iyang pagkatawo. "kon 


dili siya gikan sa Dios, dili unta siya makahimo ug sama niadto." = Mitubag ang kadagkoan sa mga Judio, 
"Natawo ka ug nagdako sa sala, ug karon tudloan mo kami7" Ug giingnan nila kini nga dili na siya tugotan 
sa pagsulod sa ilang mga simbahan. 


Ang Espirituhanon nga Pagkabuta 


>> Nabalitaan ni Jesus nga dili na nila pasudlon sa ilang mga simbahan ang tawo nga iyang giayo. Busa 
gipangita niya kini. Sa dihang nakita na niya gipangutana niya kini, "Nagatuo ka ba sa Anak sa Tawo7" 


ug Mitubag siya, "Sir, tug-ani ako kon kinsa siya aron makatuo ako kaniya)" " Miingon si Jesus, "Nakita mo 


na siya, kay siya mismo ang nakigsulti kanimo karon." " Miingon ang tawo, "Ginoo, nagatuo ako kanimol" 
Ug miluhod dayon siya ug misimba kang Jesus. 


x Miingon si Jesus, "Mianhi ako dinhi sa kalibotan aron hukman ang mga tawo. Ang mga nagaangkon 
nga sila buta sa kamatuoran ayohon nako aron sila makakita. Ug ang mga nagaingon nga sila dili buta, 


mao hinuon ang mabuta." — Unya, may mga Pariseo didto duol kaniya nga nakadungog sa iyang gisulti. Ug 


nangutana sila, "Ang buot mong ipasabot nga bisan kami mga buta usab7" E Gitubag sila ni Jesus, "Kon 
giangkon ninyo nga buta kamo sa kamatuoran, wala unta kamoy sala. Apan tungod kay nagaingon man 
kamo nga dili kamo buta, kini nagakahulogan lang nga nagpabilin gihapon ang inyong sala." 


Chapter 10 
Ang Tinuod nga Magbalantay sa mga Karnero 


"Misaysay si Jesus kanila pinaagi sa sambingay, "Sa pagkatinuod, sultihan ko kamo nga kon ang tawo 
mosulod sa toril sa mga karnero apan dili moagi sa pultahan kondili didto hinuon siya mokatkat sa koral, 


kanang tawhana kawatan ug tulisan. . Apan ang tawo nga mosulod agi sa pultahan mao ang tinuod nga 
magbalantay sa mga karnero. > Pasudlon siya sa tigbantay sa pultahan ug ang iyang tingog mailhan sa mga 


karnero. Tawgon niya ang iyang mga karnero sa ilang mga ngalan, ug giyahan niya pagawas. Kontua na 
sila sa gawas, mouna siya sa panon sa mga karnero ug sila mosunod kaniya tungod kay nakaila sila sa 


iyang tingog. "Dili mosunod ang mga karnero sa tawo nga wala nila mailhi, magpalayo hinuon sila tungod 
kay wala sila makaila sa iyang tingog." 


" Gisulti ni Jesus kanila kini nga sambingay, apan wala gayod sila makasabot sa kahulogan niini. 

Si Jesus ang Maayo nga Magbalantay 


"Busa miingon pag-usab si Jesus, "Sa pagkatinuod, sultihan ko kamo nga ako mao ang pultahan sa 
mga karnero." : May mga magtutudlo nga nauna kanako ug sama sila sa mga kawatan ug mga tulisan. 
Apan ang akong mga karnero wala motuo kanila. "Ako mao ang pultahan. Ang mosulod agi kanako 


maluwas. Sama siya sa karnero nga mosulod ug mogawas, ug makakita siya ug sibsibanan. " Ang katuyoan 
sa kawatan mao ang pagpangawat, ang pagpatay, ug ang pagpangguba. Apan ako mianhi dinhi sa kalibotan 
aron mahatagan ko ang mga tawo sa kinabuhi nga madagayaon. 


"sAko mao ang maayo nga magbalantay sa mga karnero. Ang maayo nga magbalantay andam nga 


magpakamatay alang sa iyang mga karnero. "Dili siya sama sa tawo nga sinuholan lang nga magbantay. 
Kay ang sinuholan lang modagan kon may makita siyang nagaabot nga hayop nga manokob, ug biyaan 


lang niya ang mga karnero. Busa magkatibulaag ang mga karnero ug ang uban kanila matukob. i Ang 
sinuholan mopalayo, tungod kay sinuholan man lang siya ug balewala lang kaniya kon unsa ang mahitabo 


sa mga karnero. pag Apan ako mao ang maayo nga magbalantay sa mga karnero. Ingon nga ako nailhan sa 
Amahan ug ako nakaila usab kaniya, nakaila usab ako sa akong mga karnero ug nakaila usab sila kanako. 


Ug ihatag ko ang akong kinabuhi alang kanila. " May uban pa akong mga karnero nga wala dinhi sa inyong 
grupo nga mga Judio. Kinahanglan pasudlon ko usab sila. Maminaw sila kanako, ug ang tanan nga 
maminaw kanako mahimong usa lang ka panon nga may usa lang ka magbalantay. 


gi "Gihigugma ako sa Amahan tungod kay ginahatag ko ang akong kinabuhi alang kanila, ug 


pagkahuman mabuhi ako pag-usab. = Walay makapatay kanako kon dili ko kini itugot. Apan kabubut-on ko 
nga ihatag ang akong kinabuhi. Akong pagbuot ang paghatag niini, ug pagbuot ko usab ang pagbawi niini. 
Mao kini ang giingon kanako sa Amahan." 


= Tungod niadtong gisulti ni Jesus nagkasumpaki pag-usab ang mga Judio. 3 Daghan kanila ang 
nag-ingon, "Kini nga tawo gisudlan sa daotang espiritu ug buang-buang. Nganong nagpunay kamo ug 
paminaw kaniya7" - Apan nag-ingon ang uban, "Ang tawo nga gigamhan sa daotang espiritu dili 
makatudlo ug sama niana. Ug usa pa, unsaon man pag-ayo sa usa ka tawo nga gigamhan sa daotan nga 
espiritu ang usa ka buta7" 


Gisalikway si Jesus sa mga Judio 


" Miabot ang panahon sa pagsaulog sa Jerusalem sa Kasaulogan sa Paghalad sa Templo. Tingtugnaw 
kadto, = ug naglakaw-lakaw si Jesus didto sa templo, sa gitawag nga Balkon ni Solomon. gi Maalirong ang 
mga Judio kaniya ug miingon sila, "Nganong dili mo pa man itug-an kanamo kon kinsa gayod ikaw7 
Diretsoha kamig sulti kon ikaw mao ang Cristo." gi Miingon si Jesus kanila, "Gisultihan ko na kamo kon 
kinsa gayod ako, apan dili kamo motuo kanako. Ang mga milagro nga gipabuhat sa Amahan kanako 
nagapamatuod usab kon kinsa gayod ako. z Apan dili kamo motuo kanako tungod kay dili kamo kauban sa 
akong mga karnero. - Ang akong mga karnero maminaw kanako. Nakaila ako kanila ug nagasunod sila 
kanako." Gihatagan ko silag kinabuhi nga walay kataposan, ug dili gayod sila mawala. Walay makaagaw 
kanila gikan sa akong kamot. - Gihatag sila kanako sa akong Amahan nga gamhanan sa tanan, ug wala 
gayoy makaagaw kanila gikan sa kamot sa Amahan. "Ako ug ang Amahan usa lang. 


= Pagkadungog niadto sa mga Judio mipunit sila pag-usab ug mga bato aron batohon siya. " Apan 
miingon si Jesus kanila, "Daghan ang gibuhat ko nga maayo nga kamo mismo nakakita. Ug gipabuhat kini 
kanako sa Amahan. Asa ba niining akong mga gipangbuhat ang nahimong hinungdan nga inyo akong 
batohon7"". Gitubag siya sa mga Judio, "Dili kami mobato kanimo tungod sa maayo nga buhat, kondili 
tungod sa imong gisulti batok sa Diosl Kay ikaw tawo man lang, apan nagaingon ka nga ikaw Dios." 


= Miingon si Jesus kanila, "Dili ba nahisulat man sa inyong Kasugoan nga miingon ang Dios nga kamo 





77 mga karnero: mao ang mga tawo nga nagasunod kang Cristo. 

mga dios7 sa Ug nahibaloan nato nga tinuod kanunay ang nahisulat sa Kasulatan. Busa kon miingon ang 
Dios nga mga dios ang mga tawo nga gihatagan sa iyang mensahe, nganong nagaingon man kamo nga 
nagsulti ako batok sa Dios tungod kay miingon ako nga ako Anak sa Dios7 Siya mismo ang nagpili ug 


nagpadala kanako dinhi sa kalibotan. "Kon wala ako maghimo sa gipabuhat sa Amahan kanako, dili kamo 


angay nga motuo kanako. " Apan kon gibuhat ko kini bisan dili ninyo gusto nga motuo sa akong gisulti, 
angay ninyong tuohan ang akong mga gipangbuhat, aron nga masayran gayod ninyo nga ang Amahan ania 
kanako ug ako anaa kaniya." 


si Nagtinguha sila pag-usab sa pagdakop kang Jesus, apan nakalikay siya kanila. 


" Mitabok pag-usab si Jesus sa Suba sa Jordan ug miadto sa dapit diin nangbautismo si Juan. Ug didto 
siya nagpuyo. = Daghang mga tawo ang miadto kaniya ug miingon, "Wala tinuod makahimog mga milagro 


si Juan, apan ang tanan nga iyang gisulti mahitungod niini nga tawo tinuod." "Busa daghan sa mga tawo 
didto ang mituo kang Jesus. 


Chapter 11 
Ang Pagkamatay ni Lazaro 


" May usa ka tawo nga ginganlag Lazaro. Siya ug ang iyang mga igsoon nga si Maria ug si Marta 
nagpuyo sa Betania. Kini si Maria mao kadtong babaye nga mibubo ug pahumot sa mga tiil sa Ginoo ug 
iyang gipahiran sa iyang buhok. Ang iyang igsoon nga si Lazaro nagsakit. "Busa nagpadala ang managsoon 


nga babaye ug mensahe kang Jesus nga ang iyang gihigugma nga higala nagasakit. i Pagkadungog ni Jesus 
niini, miingon siya, "Dili siya mamatay sa iyang sakit, kondili nahitabo kini aron mapasidunggan ang Dios 
tungod sa iyang gahom ug aron ako nga Anak sa Dios mapasidunggan usab." 


" Pinangga ni Jesus si Marta, si Maria ug si Lazaro. "Apan gipalabay pa niya ang duha ka adlaw human 
siya masayod nga si Lazaro nagsakit. "Unya, miingon siya sa iyang mga sumusunod, "Dali kamo, mobalik 
na kita sa Judea."" Miingon ang iyang mga sumusunod, "Magtutudlo, dili pa lang dugay nga gitinguhaan 
ka nga batohon sa mga Judio didto7 Ug karon mobalik ka pa didto7" "Miingon si Jesus, "Dili ba may 12 ka 
oras kon adlaw7 Busa kon maglakaw ang tawo kon adlaw dili siya mapandol, tungod kay hayag pa. = Apan 


sa 


kon maglakaw siya kon gabii mapandol siya tungod kay ngitngit. "Human niini miingon pa gayod si 
Jesus, "Ang atong higala nga si Lazaro natulog. Apan adtoon ko siya ug pukawon." = Mitubag ang iyang 
mga sumusunod, "Ginoo, kon natulog siya, mamaayo pa siya. 5Abi nilag tinuod nga natulog lang si 
Lazaro, apan ang buot ipasabot ni Jesus nga patay na si Lazaro. ""Busa giingnan sila ni Jesus sa dayag, 


Patay na si Lazaro. " Apan nagapasalamat ako nga wala ako didto kay alang kini sa inyong kaayohan, 
tungod kay may himuon ako aron modugang pa gayod ang inyong pagtuo kanako. Dali, adtoon nato siya." 
""Busa si Tomas nga gitawag nga Kaluha miingon sa iyang mga kauban, "Mokuyog na lang kita bisan kon 
patyon kita uban kaniya." 


Si Jesus mao ang Nagahatag ug Kinabuhi 


"sa pag-abot ni Jesus sa Betania, nabalitaan niya nga upat na ka adlaw nga nalubong si Lazaro. " Ang 


Betania mga tulo lang ka kilometro gikan sa Jerusalem. "Busa daghan nga mga Judio nga taga-Jerusalem 
ang nangadto aron pagduyog sa kasub-anan ni Marta ug ni Maria sa pagkamatay sa ilang igsoon. 


"sa pagkadungog ni Marta nga nagapadulong na si Jesus, migawas siya aron sa pagsugat kaniya, apan 
si Maria nagpabilin sa balay. Z Pagkita ni Marta ug ni Jesus, miingon siya, "Ginoo, kon dinhi ka pa lang, 
wala unta mamatay ang akong igsoon. - Apan nahibalo ako nga bisan karon mohatag ang Dios kanimo sa 





19,10 Gisulti ni Jesus kini nga sambingay aron ipahibalo kanila nga wala pay daotan nga mahitabo kanila didto sa Judea. 

bisan unsa nga imong pangayoon kaniya." = Miingon si Jesus kaniya, "Mabanhaw ang imong igsoon." 

s Mitubag si Marta, "Nahibalo ako nga mabanhaw siya sa kataposan nga adlaw kon banhawon na ang mga 
patay." = Miingon si Jesus kaniya, "Ako ang nagabanhaw sa mga patay, ug ako usab ang nagahatag ug 
kinabuhi. Ang nagatuo kanako, bisan mamatay pa siya, mabuhi pag-usab. 26 gi bisan kinsa nga 


nagakinabuhi ug nagatuo kanako dili na mamatay bisan kanus-a. Motuo ka ba niini" X Mitubag si Marta, 
"00, Ginool Nagatuo gayod ako nga ikaw mao ang Cristo, ang Anak sa Dios nga among gihulat nga 
moabot dinhi sa kalibotan." 


Naghilak si Jesus 


"8 Human mosulti si Marta niini, mibalik siya sa ilang balay ug gitawag niya ang iyang igsoon nga si 
Maria ug gihunghongan, "Ania na ang Magtutudlo ug gipatawag ka niya." " Pagkadungog niadto ni Maria, 
mitindog siya ug midali paggawas ug miadto kang Jesus. : (Wala pa makasulod si Jesus sa lungsod sa 
Betania. Didto pa lang siya sa dapit diin siya gitagbo ni Marta.) " Pagkakita sa mga Judio nga nakigduyog 
sa kasub-anan ni Maria nga mitindog siya ug midali paggawas, gisunod nila siya, kay gipakaingon nilag 
maadto siya sa gilubngan aron mohilak didto. 


gi Pag-abot ni Maria didto kang Jesus, miluhod siya ug miingon, "Ginoo, kon dinhi ka pa lang, wala 
unta mamatay ang akong igsoon." " Pagkakita niya nga naghilak si Maria ug ingon man ang mga kauban 
niini nga mga Judio, natandog gayod ang iyang kasingkasing. = Nangutana dayon siya kanila, "Asa ninyo 
siya gilubong7" Mitubag sila, "Dali Ginoo, itudlo namo kanimo." >> Mihilak si Jesus. "Busa miingon ang 


mga Judio, "Nakita ninyo kon unsa kadako ang iyang paghigugma kang Lazarol" = Apan ang uban 
miingon, "Dili ba giayo man niya ang mga mata sa butar Nan, nganong wala man niya mapugngi ang 
kamatayon ni Lazaro7" 


Gibanhaw ni Jesus si Lazaro 


" Natandog pag-usab ang kasingkasing ni Jesus. Ug miadto dayon sila didto sa gilubngan kang Lazaro. 


Usa kini ka langub nga gitakloban ug usa ka bato. " Pag-abot nila didto, miingon si Jesus, "Kuhaa ninyo 
ang bato." Apan miingon si Marta nga igsoon sa namatay, "Ginoo, baho na siya karon, kay upat na ka 


adlaw nga siya gilubong)" Ji Miingon si Jesus kaniya, "Dili ba nga miingon man ako kanimo nga kon 
motuo ka, makita mo ang gahom sa Dios7" ""Busa gikuha nila ang bato. Mihangad si Jesus sa langit ug 


miingon, "Amahan nagapasalamat ako kanimo tungod kay gipaminawan mo ako. - Nasayod ako nga 
kanunay ka nga nagapaminaw kanako, apan gisulti ko kini alang sa mga tawo nga ania karon nag-alirong 
kanako, aron motuo sila nga ikaw mao ang nagpadala kanako dinhi sa kalibotan." "Human niyag sulti 
niini, misinggit siya, "Lazaro, gawas ngaril" = Ug migawas ang namatay nga si Lazaro nga ang iyang 
kamot ug tiil naputos pa sa mga panapton, ug ang iyang nawong naputos usab sa panyo. Miingon si Jesus 
kanila, "Badbari ninyo siya ug palakta." 


Nagplano ang mga Kadagkoan sa mga Judio nga Patyon si Jesus 
(Mt. 26:1-53 Mc. 14:1,2, Lu. 22:1,2) 


= Daghan sa mga Judio nga mibisita sa ilang Maria ang nakakita sa gibuhat ni Jesus ug mituo kaniya. 


46 5 5 a s . . 7 47 . 

Apan ang uban kanila miadto sa mga Pariseo ug misugilon sa gibuhat ni Jesus. Busa gitawag sa mga 
Pariseo ug sa mga kadagkoan sa mga pari ang tanan nga membro sa Korte sa mga Judio. Ug sa dihang 
nagtigom na sila, nag-ingon sila, "Unsa man ang atong buhaton7 Daghan nga mga milagro ang ginabuhat 


niini nga tawo. "Kon pasagdan lang nato siya, ang tanan motuo na kaniya nga siya mao ang gipadala sa 
Dios nga mahimong hari sa Israel. Ug kon mahitabo kini, sulungon kita sa mga sundalo sa Roma ug 


gub-on nila ang atong templo ug ang atong tibuok nasodi" " Apan ang usa sa mga kauban nila nga si 
Caifas, nga pangulong pari niadtong tuiga, miingon, "Mga wala gayod kamoy alamagi "Wala ba kamo 
makahunahuna nga mas maayo pa nga usa lang ka tawo ang mamatay alang sa atong nasod kay sa ang 

tibuok nasod ang mawala7" gi Kining iyang gisulti dili iyang kaugalingon nga panghunahuna, kondili ingon 
nga pangulong pari niadtong tuiga, natagna niya nga kinahanglan nga mamatay si Jesus alang sa mga Judio. 
= Ug dili lang alang kanila, kondili alang usab sa tanan nga anak sa Dios nga nagkatibulaag sa ubang lugar, 
aron matigom ug mahiusa silang tanan. > Sukad niadtong adlawa nagplano na ang kadagkoan sa mga Judio 


sa pagpatay kang Jesus. ""Busa wala na magpakita si Jesus didto sa mga lungsod sa mga Judio, kondili 
miadto siya sa lugar nga duol sa kamingawan, sa usa ka lungsod nga gitawag Efraim. Mipuyo siya didto 
uban sa iyang mga sumusunod. 


gi Karon, hapit na ang kasaulogan sa mga Judio nga gitawag nga Kasaulogan sa Paglabay sa Anghel. 
Busa daghang mga tawo ang miadto sa Jerusalem aron nga sa dili pa moabot ang kasaulogan 


makapanghinlo na sila sa ilang kaugalingon sumala sa nabatasan sa ilang relihiyon. " Gipangita nila si 
Jesus didto sa templo apan wala nila makita. Busa nagpangutan-anay sila, "Sa inyong hunahuna, dili siguro 


siya moanhi dinhi sa kasaulogan, di ba7" "Niadto diay nga higayon nagsugo nang daan ang mga 
kadagkoan sa mga pari ug ang mga Pariseo nga si bisan kinsa nga masayod kon asa si Jesus kinahanglan 
mosulti kanila aron madakop nila siya. 


Chapter 12 


Gibuboan ni Maria ug Pahumot ang Tiil ni Jesus 
(Mt. 26:6-13: Mc. 14:3-9) 
"Unya, sa dihang unom na lang ka adlaw una moabot ang kasaulogan, miadto si Jesus sa Betania, sa 
lugar ni Lazaro nga iyang gibanhaw. "Nag-andam silag panihapon alang kang Jesus. Si Lazaro usa sa mga 


kauban ni Jesus nga nagkaon diha sa lamisa. Si Marta mao ang nagsilbe. "Unya si Maria mikuha ug mga 
tunga sa litrong mahalong pahumot nga gikan sa tanom nga nardo. Gibubo niya kini sa tiil ni Jesus. 
Pagkahuman gitrapohan niya sa iyang buhok. Ug nalukop ang tibuok balay sa kahumot niadtong pahumot. 
"Usa sa mga kauban ni Jesus didto mao si Judas Iscariote, nga mao ang magluib kaniya. Miingon si Judas, 
sa ang bili nianang pahumot mga usa gayod ka tuig nga suweldo sa usa ka tawo. Nganong wala man kana 
ibaligya ug ang halin ipanghatag ngadto sa mga kabos7" " Gisulti niya kini, dili tungod kay naluoy siya sa 
mga kabos, kondili tungod kay kawatan siya. Siya mao ang nagakupot sa ilang kuwarta ug nagapangawkaw 
siya niini. "Apan miingon si Jesus, "Pasagdi siyal Ipatago lang kaniya ang nahibilin nga pahumot aron 
itagana sa akong lubong. " Ang mga kabos kanunay ninyong ikauban, apan ako dili ninyo kanunayng 
ikauban." 


Ang Plano nga Patyon si Lazaro 


" Paghang mga Judio ang nakabalita nga didto si Jesus sa Betania, busa nangadto sila didto. Nangadto 
sila dili lang tungod kang Jesus, kondili gusto usab nila nga makita si Lazaro nga iyang gibanhaw. "Busa 
giplano sa kadagkoan sa mga pari nga patyon usab si Lazaro, z kay tungod kaniya, daghan sa mga Judio 
ang namiya kanila ug nagtuo kang Jesus. 

Ang Madaogon nga Pagsulod ni Jesus sa Jerusalem 
(Mt. 20:5-113 Mc. II:1-11, Lu. 19:28-40) 
= Pagkasunod adlaw, nabalitaan sa daghang mga tawo nga mitambong sa kasaulogan nga si Jesus 


nagpadulong na sa Jerusalem. "Busa nagkuha silag mga palwa sa palmera ug gitagbo nila si Jesus, ug 
naninggit, "Dayegon ta ang Diosl Gipanalanginan sa Ginoo ang iyang pinadalal Dayegon ta ang Hari sa 


Israel)". Nakakaplag si Jesus ug usa ka asno" nga batan-on pa ug iya kining gisakyan. Sa iyang gihimo 
natuman ang giingon sa Dios sa Kasulatan nga nagaingon: 


Sekamo nga mga taga-Sion, 





7115 asno: mananap nga sama sa kabayo. Kon sa English, donkey. 

ayaw kamo kahadlok, 
Tungod kay ang inyong hari nagaabot, 
nga nagasakay sa asno nga batan-on pa." 


3 Niadtong panahona, ang mga sumusunod ni Jesus wala pa makasabot kon unsa ang kahulogan niadtong 
nanghitabo. Apan sa dihang mibalik na si Jesus sa langit, ayha pa nila nahinumdoman nga ang gihimo 
niadtong mga tawo mao gayod diay ang nasulat sa Kasulatan. 


ni Daghang mga tawo ang nakakita sa pagtawag ug pagbanhaw ni Jesus kang Lazaro gikan sa iyang 
lubnganan. Ug kini nga mga tawo namalita sa nahitabo. "Busa daghang mga tawo ang misugat kang Jesus, 
tungod kay nabalitaan nila kadtong milagro nga iyang gibuhat. "Busa nagsultihanay ang mga Pariseo, 
"Tan-awa ninyo, ang tanan nga mga tawo nagsunod na kaniya. Wala na gayod kitay mahimo)" 


May mga Griego nga Nangita kang Jesus 


- May mga Griego usab nga nangabot sa Jerusalem aron motambong sa kasaulogan ug mosimba sa 
Dios.". Nangadto sila kang Felipe nga taga-Betsaida. Kini nga dapit sakop sa Galilea. Miingon ang mga 
Griego, "Gusto unta namo nga makigkita kang Jesus." 7 Gisultihan ni Felipe si Andres ug silang duha 
nangadto kang Jesus aron sultihan siya. - Miingon dayon si Jesus kanila, "Karon miabot na ang higayon 


nga mapasidunggan ang Anak sa Tawo. n3 sultikan ko kamo sa tinuod, kon ang usa ka binhi dili ilubong sa 
yuta, kana magpabilin lang gayod nga usa ka binhi. Apan kon ilubong ug mamatay, motubo kini ug 


mamunga. si Ang tawo nga hilabihan ang paghigugma sa iyang kinabuhi kawad-an hinuon niini, apan ang 


dili manghinugon sa iyang kinabuhi tungod kanako makaangkon sa kinabuhi nga walay kataposan. 26 gi 
bisan kinsa nga buot mag-alagad kanako kinahanglan mosunod kanako, aron nga kon asa ako atua usab ang 
akong sulugoon. Ang tawo nga nagaalagad kanako pasidunggan sa Amahan." 


Misulti si Jesus Mahitungod sa Iyvang Kamatayon 


7 Miingon pa gayod si Jesus, "Karon naglibog ako. Unsa ba ang akong isulti7 Moingon ba ako sa 
Amahan nga dili na lang niya ako paantuson7 Apan mao kini ang katuyoan sa akong pag-anhi dinhi, nga 


mag-antos sa mga kasakit niining panahona." " Miingon dayon si Jesus sa Amahan, "Amahan, ipakita ang 
imong gahom sa mga tawo." Ug dayon may tingog gikan sa langit nga nag-ingon, "Gipakita ko na pinaagi 
kanimo, ug ipakita ko pa pag-usab." 


= Ang mga tawo nga nanambong didto nakadungog sa maong tingog. Nag-ingon sila, "Midalugdog)" 
Apan ang uban nag-ingon, "Nakigsulti kaniya ang anghel)" = Apan miingon si Jesus kanila, "Gipadungog 
kadto sa Dios dili alang kanako kondili alang kaninyo. 7 sukad karon hukman na niya ang mga tawo sa 
kalibotan. Ug mabuntog na niya si Satanas nga mao ang nagagahom niining kalibotan. u Ug kon bayawon 
na gani ako gikan sa yuta, paduolon ko ang tanan nga mga tawo ngari kanako." " (Sa iyang pagsulti niadto, 
gisulti niya kon unsa nga klase sa kamatayon ang iyang pagaantuson.) = Mitubag ang mga tawo kaniya, 
"Sumala sa Kasugoan magakinabuhi ang Cristo sa walay kataposan. Busa nganong nag-ingon ka man nga 
ang Anak sa Tawo kinahanglan nga mamatay2 Kinsa man gayod kanang Anak sa Tawo nga imong 
giingon7". = Gitubag sila ni Jesus, "Hapit nang mawala ang suga diha sa inyong taliwala. Busa samtang ania 
pa kini pagkinabuhi kamo diha niini nga suga, kay basin kon maabtan kamo sa kangitngit. Kay ang 
nagalakaw diha sa kangitngit dili makahibalo kon asa siya nagapadulong. "Busa tuohi ninyo ako nga mao 
ang suga samtang ania pa ako uban kaninyo, aron malamdagan ang inyong hunahuna." 





724 Ang buot ipasabot ni Jesus nga siya parehas niana, tungod kay kon mamatay na siya, daghan ang mahatagan ug bag-o nga 
kinabuhi. 
1936 aron malamdagan ang inyong hunahuna: sa Iiteral, aron mahimong mga anak kamo sa kahayag. 

Dili Motuo ang mga Judio kang Jesus 


Human siya mosulti niadto milakaw siya ug mitago gikan kanila. > Bisan nakakita na gayod sila sa 
daghan nga mga milagro nga gipangbuhat ni Jesus, wala gihapon sila motuo kaniya. "TBusa napamatud-an 
ang giingon ni propeta Isaias, 

"Ginoo, walay mituo sa among gibalita. 


Wala sila masayod nga gipakita mo na kanila ang imong gahom." 
nga Miingon pa gayod si Isaias, 


"Gibutaan sila sa Dios aron dili sila makakita, ug gitakpan niya ang ilang mga hunahuna aron dili sila 
makasabot, 


kay basin pag mobalik sila ngadto sa Dios ug ayohon niya sila." 


Busa mao kini ang hinungdan kon nganong wala sila motuo kang Jesus. " Gisulti kadto ni Isaias tungod 
kay nakita niya ang gahom ni Jesus ug naghisgot siya mahitungod kaniya. 


= Apan bisan pa niana, daghang kadagkoan sa mga Judio ang mituo kang Jesus. Apan wala lang sila 
magpadayag sa ilang pagtuo tungod kay nahadlok sila nga dili na sila pasudlon sa mga Pariseo diha sa mga 


simbahan sa mga Judio. s Kay gipalabi man nila ang pagdayeg sa mga tawo kay sa pagdayeg sa Dios. 


Ang Pulong ni Jesus maoy Mohukom sa Tawo 


" Misulti si Jesus sa makusog, "Kon ang tawo magtuo kanako, dili lang ako ang iyang gituohan kondili 
nagatuo usab siya sa nagpadala kanako. E Ang nakakita kanako nakakita usab sa nagpadala kanako. 
" Mianhi ako dinhi sa kalibotan sa paglamdag sa hunahuna sa mga tawo, aron nga si bisan kinsa nga 


magtuo kanako dili magpabilin sa kangitngit. "Kon may nakadungog sa akong mga gipanudlo apan dili 
motuman niini, dili ako ang mohukom kaniya nga silotan. Kay wala ako moanhi dinhi sa kalibotan aron 


hukman ang mga tawo kondili aron luwason sila. " Adunay maghukom sa mga tawo nga nagasalikway 
kanako ug dili modawat sa akong mga gipanudlo, ang mga pulong nga akong gipanudlo mao ang 


maghukom kanila sa kataposang adlawl u Kay ang akong mga gipanudlo dili gikan kanako kondili gikan sa 


Amahan nga nagpadala kanako. Siya mao ang nagsugo kanako kon unsa ang akong itudlo. " Ug nahibalo 
ako nga ang iyang mga sugo, nga iyang giingon kanako nga akong itudlo, nagahatag ug kinabuhi nga walay 
kataposan. Busa ginasulti ko kaninyo ang tanan nga iyang gipasulti kanako." 


Chapter 13 


Gihugasan ni Jesus ang mga Tiil sa Iyang mga Sumusunod 


"Sa wala pa moabot ang adlaw sa Kasaulogan sa Paglabay sa Anghel, nahibalo nang daan si Jesus nga 
miabot na ang higayon nga mogikan na siya niining kalibotan ug mobalik sa Amahan. Gimahal gayod niya 
ang iyang mga sumusunod dinhi sa kalibotan, ug hangtod sa kataposan gipakita niya ang iyang pagmahal 
kanila. 


"sa pagkagabii niana, nanihapon si Jesus ug ang iyang mga sumusunod. Gisulod nang daan ni Satanas 


sa hunahuna ni Judas nga anak ni Simon Iscariote" nga luiban niya si Jesus. "Nahibalo si Jesus nga ang 
tanan nga gahom gihatag na sa Amahan kaniya. Nahibalo usab siya nga sa Dios siya naggikan ug sa Dios 


usab siya mobalik. : Samtang diha pa sa lamisa ang iyang mga sumusunod, mitindog siya ug naghukas sa 
iyang kupo. Unya mikuha siyag tualya ug iya kining gibakos. > Gibuboan dayon niyag tubig ang palanggana 
ug gipanghugasan niya ang mga tiil sa iyang mga sumusunod, ug gipahiran sa tualya nga iyang gibakos. 





72 Simon Iscariote: tingali ang buot ipasabot, Simon nga taga-Kerioth. 

"sa pag-abot niya kang Simon Pedro, miingon si Simon kaniya, "Ginoo, hugasan mo ba ang akong mga 
0127 "Gitubag siya ni Jesus, "Karon dili mo pa masabtan kon unsa ang kahulogan niining akong ginabuhat, 
apan masabtan mora kini sa kaulahian." " Miingon si Pedro, "Dili gayod mahimo nga ikaw ang mohugas sa 
akong mga tiil. Apan miingon si Jesus kaniya, "Kon dili ka magpahugas sa imong mga tiil kanako, dili ka 
na akong kauban." "Busa miingon si Simon Pedro, "Kon mao kana Ginoo, dili lang ang akong mga tiil ang 


imong hugasan, kondili apil usab ang akong mga kamot ug ang akong ulo." x Apan miingon si Jesus, "Ang 
naligo na, limpyo na ang iyang tibuok lawas, ug dili na kinahanglan nga hugasan pa gawas lamang sa iyang 


mga tiil. Limpyo na kamo, apan dili kamong tanan." = (Miingon siya nga dili limpyo ang tanan tungod kay 
nahibalo siya kon kinsa ang magluib kaniya.) 


"sa nahugasan na ni Jesus ang ilang mga tiil, gisul-ob niya pag-usab ang iyang kupo ug mibalik sa 
lamisa. Nangutana siya kanila, "Nasabtan ba ninyo kon unsa ang kahulogan sa akong gibuhat kaninyo7 
= Gitawag ninyo ako nga Magtutudlo ug Ginoo, ug husto kana, kay ako man gayod ang inyong Magtutudlo 
ug Ginoo. "Kon ako man gani nga inyong Ginoo ug Magtutudlo naghugas sa inyong mga tiil, angayan 
usab nga maghinugasay kamo sa inyong mga tiil. " Gibuhat ko kini isip panig-ingnan aron inyo usab nga 
sundon. "Sa pagkatinuod, sultihan ko kamo nga walay sulugoon nga molabaw pa sa iyang agalon, ug 


walay sinugo nga molabaw pa sa nagsugo kaniya. "Karon nga nahibaloan na ninyo kini nga mga butang, 
bulahan kamo kon inyo kining buhaton. 


"ewala ako moingon nga bulahan kamong tanan, kay nakaila ako sa akong mga pinili. Apan 
kinahanglan nga matuman ang giingon sa Kasulatan nga ang tawo nga nakigsalo kanako sa pagkaon mao 


pa ang magluib kanako. P Ginasulti ko na kining daan kaninyo samtang wala pa mahitabo, aron nga kon 


mahitabo na motuo kamo nga ako mao gayod ang Cristo. "sa pagkatinuod, sultihan ko kamo nga ang 
modawat sa mga tawo nga akong ipadala nagadawat usab kanako, ug ang nagadawat kanako nagadawat 
usab sa nagpadala kanako." 


Misulti si Jesus nga May Magluitb Kaniya 
(Mt. 26:20-25, Mc. 14:17-21, Lu. 22:21-23) 


7" Human kadto masulti ni J esus, naguol gayod siya. Miingon siya, "Sa pagkatinuod, sultihan ko kamo 
nga usa kaninyo ang magluib kanako." = Nagtinan-away ang iyang mga sumusunod nga naglibog kon kinsa 
kanila ang iyang gitumong. u Ang usa sa mga sumusunod nga gimahal gayod ni Jesus nagalingkod didto sa 
iyang tapad. Gisinyasan siya ni Simon Pedro nga pangutan-on si Jesus kon kinsa ang iyang buot ipasabot. 


"Busa midip-ig siya kang Jesus ug nangutana kon kinsa ang magluib kaniya. 7 Mitubag si Jesus, "Ttuslob 
ko kining pan, ug kon kinsa ang akong hatagan, siya mao ang magluib kanako." Dayon gituslob niya ang 


pan ug gihatag niya kang Judas nga anak ni Simon Iscariote. gi Pagkadawat ni Judas niadtong pan, misulod 
si Satanas diha kaniya. Miingon dayon si Jesus kaniya, "Sige, himoa na dayon ang imong buhaton." 


- (Walay usa niadtong mga nanihapon nga nakasabot kon nganong misulti si Jesus niadto kang Judas. 


= Naghunahuna ang uban nga mga sumusunod nga gisugo lang siya ni Jesus nga magpalit sa ilang nga 
kinahanglanon alang sa kasaulogan, o kaha maghatag ug limos sa mga kabos, kay si Judas mao ang 


nagkupot sa ilang kuwarta.) "sa nakaon na ni Judas ang pan migawas dayon siya. Gabii na kadto. 


Ang Bag-o nga Sugo 


"sa dihang nakagawas na si Judas, miingon si Jesus, "Karon, ako nga Anak sa Tawo pasidunggan na, 
ug pinaagi kanako ang Dios pasidunggan usab. = Ug kon pinaagi kanako dayegon ang Dios, ipakita usab 


niya nga ako dalaygon usab. Ug kini buhaton dayon niya. > Kamo nga giisip ko nga akong mga anak, dili 
na ako makig-uban kaninyo ug dugay. Mangita kamo kanako, apan sama sa akong giingon sa mga 


kadagkoan sa mga Judio, ingnon ko usab kamo karon nga dili kamo makaadto sa akong adtoan. ""Busa 
karon ihatag ko kaninyo ang usa ka bag-o nga sugo: paghigugmaay kamo. Kon unsa ang akong 

paghigugma kaninyo kinahanglan sama usab niana ang inyong paghigugma sa usag usa. Kon 
maghigugmaay kamo, masayran sa tanan nga kamo akong mga sumusunod." 


Gitagna ni Jesus ang Paglimod ni Pedro 
(Mt. 26:31-35, Mc. 14:27-31, Lu. 22:31-34) 


> Karon, gipangutana siya ni Simon Pedro, "Ginoo, asa ka ba moadto2" Mitubag si Jesus. "Sa 
pagkakaron dili ka makauban kanako sa akong adtoan, apan sa kaulahian mosunod kara usab didto." 


37 . . PAG 7 
Apan nangutana si Pedro, "Ginoo, nganong dili man ako makauban kanimo karon7 Andam man ako nga 


magpakamatay alang kanimo." = Gitubag siya ni Jesus, "Unsa, andam ka ba gayod nga magpakamatay 
alang kanako7 Timan-i kini: sa dili pa motuktugaok ang manok, ilimod mo na ako sa makatulo gayod ka 
beses." 


Chapter 14 


Si Jesus mao ang Dalan Ngadto sa Amahan 


"Miingon si Jesus kanila, "Ayaw kamog kaguol. Salig kamo sa Dios ug salig usab kamo kanako. 
"Didto sa balay sa akong Amahan adunay daghang lawak. Mouna ako didto aron sa pag-andam ug lugar 
alang kaninyo. Dili ako mosulti niini kaninyo kon dili pa kini tinuod. "Kon tua na ako didto ug makaandam 
na ug lugar alang kaninyo, mobalik ako aron kuhaon kamo, aron nga kon asa ako atua usab kamo. ug 
nahibaloan ninyo ang dalan paingon sa lugar nga akong pagaadtoan." "Miingon si Tomas kaniya, "Ginoo, 
wala kami masayod kon asa ikaw moadto, busa unsaon namo pagkasayod sa dalan7". , Mitubag si Jesus 
kaniya, "Ako mao ang dalan, ang kamatuoran, ug ang kinabuhi. Walay makaadto sa Amahan kon dili 


pinaagi kanako. "Kon nakaila kamo kanako, makaila usab kamo sa akong Amahan. Ug gani sukad karon 
nakaila ug nakakita na kamo kaniya." 


" Miingon si Felipe kaniya, "Ginoo, ipakita kanamo ang Amahan ug igo na kana alang kanamo." 
"Mitubag si Jesus, "Dugay na ang atong panag-uban, Felipe, apan wala pa gayod diay ikaw makaila 
kanako7 Ang nakakita kanako nakakita usab sa Amahan. Nganong nagaingon ka pa nga ipakita ko kaninyo 
ang Amahan7 ni Unsa, wala ba ikaw motuo nga ako anaa sa Amahan ug ang Amahan ania kanako7 Ang 
mga pulong nga akong ginasulti kaninyo dili gikan kanako. Ang Amahan nga ania kanako mao ang 


nagabuhat sa mga butang nga akong ginabuhat. "Tuohi ninyo ako nga ako anaa sa Amahan ug ang 
Amahan ania kanako. Kon dili ninyo gustong tuohan ang akong ginasulti, tuohi na lang ninyo ako tungod 


sa akong mga binuhatan. "sa pagkatinuod, sultihan ko kamo nga ang nagatuo kanako magbuhat usab sa 
akong ginabuhat ug mas labaw pa gayod ang iyang buhaton, tungod kay mobalik na ako sa Amahan. 


15. yhaton ko ang bisan unsa nga inyong pangayoon kanako, aron mapasidunggan ang Amahan pinaagi 


kanako nga iyang Anak. Bisan unsa ang inyong hangyoon kanako pinaagi sa akong ngalan" buhaton ko 
Kini. 
Ang Espiritu Santo nga Gisaad ni Jesus 


Sekon gihigugma ninyo ako, tumana ninyo ang akong mga sugo. mas Ug pangayoon ko sa Amahan 
nga padalhan niya kamog laing Magdadasig. Kini nga Magdadasig walay lain kondili ang Espiritu Santo 
nga mao ang magtudlo kaninyo sa kamatuoran. Ug magapabilin siya kaninyo sa walay kataposan. Dili siya 
dawaton sa mga tawo sa kalibotan tungod kay dili nila siya makita ug wala sila makaila kaniya. Apan 
nailhan ninyo siya tungod kay siya kauban ninyo, ug kanunay magapuyo diha kaninyo. 


"Sepjli ko kamo biyaan nga walay kauban, mobalik ako diha kaninyo. 7 Hapit na ako mawala sa 
panan-aw sa mga tawo dinhi sa kalibotan, apan kamo makakita kanako. Ug tungod kay ako buhi man, 

mabuhi usab kamo.". Pag-abot nianang adlawa, masayran gayod ninyo nga ako anaa sa akong Amahan, 
ug kamo ania kanako, ug ako usab anaa kaninyo. 


a "Ang nagadawat ug nagatuman sa akong mga sugo mao ang nagahigugma kanako. Ug ang 
nagahigugma kanako higugmaon usab sa akong Amahan. Higugmaon ko usab siya ug ipaila ko kaniya kon 


kinsa gayod ako." = Unya gipangutana siya ni Judas (dili kini si Judas Iscariote), "Ginoo, nganong sa amo 


ka lang magpaila kon kinsa ka gayod7 Nganong dili ka magpaila sa tanan7". - Mitubag si Jesus kaniya, 
"Ang nagahigugma kanako magatuman sa akong mga pulong. higugmaon siya sa akong Amahan, ug kami 


magapuyo kaniya. = Apan ang wala nagahigugma kanako wala nagatuman sa akong mga pulong. Kining 
mga pulonga nga inyong nadungog dili gikan kanako, kondili gikan sa Amahan nga nagpadala kanako. 


e "Kining mga butanga ginasulti ko nang daan kaninyo samtang kauban pa ninyo ako. x Apan kon 
makagikan na ako, ang Magdadasig nga mao ang Espiritu Santo mao ang ipadala sa Amahan puli kanako. 
Siya ang magtudlo kaninyo sa tanan nga mga butang, ug magpahinumdom kaninyo sa tanan nga akong 
giingon kaninyo. 


u "Ayaw kamo kaguol ug ayaw kamo kahadlok, tungod kay ang kalinaw ibilin ko kaninyo. Ang akong 


kalinaw mismo ihatag ko kaninyo, dili kini sama sa kalinaw nga gihatag sa kalibotan. gi Nadungog ninyo 
ang akong giingon kaninyo nga mogikan ako apan mobalik ra ako kaninyo. Kon gihigugma ninyo ako, unta 
malipay kamo nga makaadto ako sa Amahan nga mas gamhanan pa kay kanako. 7 Gisulti ko nang daan 
kini kaninyo samtang wala pa mahitabo, aron nga kon mahitabo na molig-on pa gayod ang inyong pagtuo 
kanako. "Dili na ako magdugay sa pagpakigsulti kaninyo, tungod kay nagaabot na si Satanas nga mao ang 


nagagahom sa kalibotan. Wala siyay gahom kanako. = Apan aron masayran sa tibuok kalibotan nga 
ginahigugma ko ang Amahan, ginasunod ko ang tanan nga iyang ginapabuhat kanako. Dali na. Manlakaw 
na kita." 


Chapter 15 


Si Jesus ang Tinuod nga Punoan sa Ubas 


"Nagpadayon si Jesus sa pagsulti, "Ako ang tinuod nga punoan sa ubas, ug ang akong Amahan mao 
ang tig-atiman. " Ang akong mga sanga nga dili mamunga putlon niya, ug ang matag sanga nga mamunga, 
pul-ungan niya aron mamunga pa gayod ug daghan. " Kamo nahinloan na pinaagi sa pulong nga akong 


giingon kaninyo. Pabilin kamo kanako, ug magpabilin usab ako kaninyo. Ingon nga ang sanga dili 
makapamunga kon dili magpabilin sa punoan, kamo dili usab makapamunga" kon mobulag kamo kanako. 


"sAko mao ang punoan sa ubas, ug kamo ang akong mga sanga. Ang tawo nga nagapabilin kanako ug 


ako diha kaniya, maoy mamungag daghan, kay kon wala ako kaninyo wala gayod kamoy mahimo. " Ang 
tawo nga mobulag kanako ibalibag, sama sa mga sanga nga ibalibag ug unya malaya, dayon tigomon ug 


ilabay ngadto sa kalayo aron masunog. "Kon magpabilin kamo kanako ug tipigan ninyo sa inyong mga 
kasingkasing ang akong mga pulong, makapangayo kamo kanako bisan unsa nga inyong gusto, ug 
madawat ninyo kini. "Kon padayon kamo nga mamungag daghan, dayegon sa mga tawo ang akong 
Amahan, ug pinaagi niini masayran nga kamo akong mga sumusunod. "Kon unsa ang paghigugma sa 
Amahan kanako mao usab ang akong paghigugma kaninyo. Pabilin kamo sa akong gugma. "Kon tumanon 
ninyo ang akong mga sugo, magpabilin ang akong paghigugma kaninyo, sama kanako nga nagatuman usab 
sa mga sugo sa akong Amahan, busa nagpadayon usab ang iyang paghigugma kanako. 





7119 tungod kay ako buhi man, mabuhi usab kamo: buot ipasabot, tungod kay ako may kinabuhi nga walay kataposan, kamo may 
kinabuhi usab nga walay kataposan. 

""Gisulti ko kini kaninyo aron malipay usab kamo sama kanako, ug mahimong hingpit gayod ang 
inyong kalipay. "Mao kini ang akong sugo kaninyo: paghigugmaay kamo sama sa akong paghigugma 
kaninyo. "Kon adunay tawo nga magpakamatay alang sa iyang mga higala, kana nga paghigugma dili na 


gayod malabwan. si Mga higala ko kamo kon tumanon ninyo ang akong mga sugo.  Dili ko na kamo 
tawgon nga mga sulugoon, kay ang sulugoon wala masayod kon unsa ang ginabuhat sa iyang agalon. 
Kondili tawgon ko na kamo karon nga akong mga higala, kay kon unsa ang akong nadungog gikan sa 


akong Amahan mao usab ang akong gisulti kaninyo. "Dili kamo ang nagpili kanako kondili ako ang 
nagpili kaninyo. Gipili ko kamo aron manglakaw ug mamunga sa mga bunga nga molungtad, aron nga 
bisan unsa ang inyong pangayoon sa Amahan pinaagi sa akong ngalan ihatag niya kaninyo. "Busa mao 
kini ang akong sugo kaninyo: paghigugmaay kamo." 


Ang mga Nagatuo kang Jesus Gikasilagan sa mga Tawo sa Kalibotan 


" Miingon pa gayod si Jesus, "Kon gikasilagan kamo sa mga tawo sa kalibotan, avaw kamo katingala 


tungod kay nahibalo kamo nga ako mao ang una nilang gikasilagan. "Kon sama kamo sa mga tawo sa 
kalibotan, higugmaon nila kamo. Apan gikasilagan nila kamo tungod kay dili nila kamo kauban, kondili 


gipili ko kamo gikan kanila. 7 Hinumdomi ninyo ang akong gisulti kaninyo nga walay sulugoon nga labaw 
sa iyang agalon. Busa kon gilutos nila ako, kamo usab lutoson nila. (Ug kon tumanon nila ang akong 


pulong, tumanon usab nila ang inyong pulong.) X Kining tanan buhaton nila kaninyo tungod kay nagatuo 


kamo kanako, ug wala sila makaila sa nagpadala kanako. " kon wala ako moanhi dinhi sa kalibotan ug 
magtudlo kanila, wala unta silay tulubagon, apan karon dili na gayod sila makapangulipas sa ilang mga 


sala. Ang nasilag kanako, nasilag usab sa akong Amahan. ni Kon wala ako maghimo ug mga milagro sa 
ilang taliwala, nga walay laing makahimo, wala unta silay tulubagon. Apan bisan nakita na gayod nila ang 


akong mga gihimo, nasilag pa gihapon sila kanako ug sa akong Amahan. "sa ilang ginabuhat natuman ang 
nahisulat sa ilang Kasugoan nga nagaingon, "Gikasilagan nila ako sa walay igong hinungdan." 


= Miingon dayon si Jesus kanila, "Ipadala ko kaninyo ang Espiritu Santo nga gikan sa Amahan. Siya 
mao ang Magdadasig ug siya usab ang magtutudlo sa kamatuoran. Ug kon moabot na siya, mosulti siya 


mahitungod kanako. a Ug kamo kinahanglan mosulti usab mahitungod kanako tungod kay kauban ko na 
kamo sukad pa kaniadto." 


Chapter 16 


"-Gisulti ko nang daan kaninyo kining mga butanga aron nga bisan unsa pa ang mahitabo sa 


kaulahian dili mawala ang inyong pagtuo kanako. i Papahawaon nila kamo sa ilang mga simbahan, ug 
moabot ang panahon nga si bisan kinsa nga mopatay kaninyo maghunahuna nga nakaalagad siya sa Dios. 


" Buhaton nila kini kaninyo tungod kay wala sila makaila sa Amahan o kanako. "Apan gisulti ko kini 
kaninyo aron nga kon moabot na ang panahon nga buhaton nila kini kaninyo, mahinumdoman ninyo nga 
gipasidan-an ko na kamong daan." 


Ang Buhat sa Espiritu Santo 


"Kining mga butanga wala ko isulti kaninyo kaniadto kay kauban pa ninyo ako. "Apan karon mobalik 
na ako sa nagpadala kanako, ug wala gayoy nangutana bisan usa kaninyo kon asa ako moadto. "Karon nga 


gisultihan ko na kamo, naguol gayod kamo. "Apan sa pagkatinuod, mas makaayo alang kaninyo nga 
mobiya ako dinhi, kay kon dili ako mobiya, ang Magdadasig dili moabot kaninyo. Apan kon mobiya ako, 


ipadala ko siya kaninyo. pug kon moabot na siya dinhi sa kalibotan, pailhon niya ang mga tawo nga sila 
mga makasasala, nga ako matarong ug nga ang Dios magahukom kanila. "Pailhon niya ang mga tawo nga 
sila mga makasasala, tungod kay wala sila motuo kanako. " Pailhon niya sila nga ako matarong tungod kay 

moadto ako sa Amahan ug dili na kamo makakita kanako. = Ug pailhon usab niya sila nga ang Dios 
magahukom kanila, kay nahukman na si Satanas nga mao ang nagagahom sa mga tawo sa kalibotan. 


= "Daghan pa unta ang akong isulti kaninyo, apan dili pa kamo makasabot niini karon. - Apan kon 
maoabot na ang Espiritu Santo nga mao ang magtutudlo sa kamatuoran, tudloan niya kamo sa tanan nga 
kamatuoran. Ang iyang itudlo kaninyo dili gikan kaniya, kondili kon unsa ang iyang nadungog mao kana 


ang iyang isulti kaninyo. Isulti usab niya kaninyo kon unsa ang manghitabo sa umaabot.  Pasidunggan 


niya ako tungod kay ipasabot niya kaninyo ang akong mga gipanudlo ug gipangbuhat. s Kay ang tanan nga 
akong gipanudlo iya sa Amahan. Mao kana nga nag-ingon ako nga ang akong mga gipanudlo ipasabot niya 
kaninyo." 


Ang Kasubo Pulihan ug Kalipay 


"usa dili madugay dili na ninyo ako makita. Apan sa dili usab madugay makita ra ninyo ako 


pag-usab." " Pipila sa iyang mga sumusunod ang nagpangutan-anay, "Unsa ba ang buot niyang ipasabot 
nga sa dili madugay dili na kita makakita kaniya, ug dili usab madugay makita ra nato siya pag-usab7 Ug 


miingon pa siya nga kini mahitabo tungod kay mobalik na siya sa Amahan. "unsa ba ang iyang buot 


ipasabot sa "dili madugay 7 Dili ta masabtan kon unsa ang iyang buot ipasabot." " Nahibalo si Jesus nga 
gusto unta nilang mangutana kaniya, busa miingon siya kanila, "Miingon ako nga sa dili madugay dili na 
ninyo ako makita, apan sa dili usab madugay makita ra ninyo ako pag-usab. Dili ba mao man unta kini ang 


inyong gusto nga ipangutana kanako2 "sa pagkatinuod, sultihan ko kamo nga ang mga tawo sa kalibotan 
malipay gayod sa mahitabo kanako, apan kamo maghilak sa kaguol. Apan ang inyong mga kaguol mawala 


ug mapulihan sa kalipay. 7 sama sa babaye nga nagabati tungod kay manganak na siya. Apan kon matawo 
na gani ang bata, malimot na siya sa kasakit tungod sa iyang kalipay nga natawo na ang iyang anak dinhi sa 


kalibotan. "Kamo sama usab niana. Karon naguol kamo, apan magpakita pa ako pag-usab kaninyo ug 
labihan gayod unya ang inyong kalipay. Ug wala gayoy bisan kinsa nga makaagaw niana nga kalipay. 


". "Ug kon moabot na gani kana nga adlaw dili na kinahanglan nga mangutana pa kamo ug bisan unsa 
kanako. Sa pagkatinuod, sultihan ko kamo nga ang Amahan maghatag kaninyo sa bisan unsa nga inyong 


pangayoon kaniya pinaagi sa akong ngalan. = Hangtod karon wala pa kamo makapangayo sa bisan unsa 
kaniya pinaagi sa akong ngalan. Pangayo kamo aron makadawat kamo, ug aron mahimong hingpit ang 
inyong kalipay. 


Gidaog ni Jesus ang Kalibotan 


35 Gisulti ko kining mga butanga kaninyo pinaagi sa mga sambingay. Apan moabot ang panahon nga 
dili na ako mogamit ug mga sambingay, kondili klaro ko nang isulti kaninyo ang mahitungod sa Amahan. 


> kon moabot na kana nga adlaw, kamo mismo ang mangayo sa Amahan pinaagi sa akong ngalan. Dili na 
kinahanglan nga ako pa ang mangayo sa Amahan alang kaninyo. si Kay ang Amahan mismo nagahigugma 


man kaninyo tungod kay nagahigugma kamo kanako, ug nagatuo nga ako gikan sa Dios. "8 Gikan ako sa 
Amahan ug mianhi ako dinhi sa kalibotan. Apan karon mobiya na ako niining kalibotan ug mobalik sa 
Amahan." 


= Miingon dayon ang iyang mga sumusunod, "Karon klaro na ang imong gisulti kay wala ka na 


mogamit ug mga sambingay. > Karon sigurado na kami nga nahibalo ka sa tanan, kay bisan wala kami 
mangutana kanimo nahibalo ka nang daan sa among gihunahuna. Busa nagatuo kami nga ikaw gikan gayod 


sa Dios."."Misulti si Jesus kanila, "Karon nagatuo na ba kamo kanako7 s Apan moabot ang panahon ug 
karon gani miabot na nga kamo magkatibulaag ug mamauli, ug biyaan ninyo ako nga mag-inusara. Apan 


bisan biyaan ninyo ako may kauban gihapon ako, tungod kay kauban ko ang Amahan. > Gisulti ko kining 

mga butanga kaninyo aron may kalinaw kamo tungod sa inyong pagtuo kanako. Paantuson kamo sa mga 
tawo sa kalibotan, apan ayaw kamo kahadlok tungod kay gidaog ko na ang gahom sa kalibotan." 


Chapter 17 


Nag-ampo si Jesus Alang sa Iyang mga Sumusunod 


"Human makasulti si Jesus niadto, mihangad siya sa langit ug miingon, "Amahan, miabot na ang 


panahon. Pasidunggi ang imong Anak aron pasidunggan ka usab sa imong Anak. : Kay gihatagan mo akog 
katungod sa paggahom sa tanang tawo, aron mahatagan ko sa kinabuhi nga walay kataposan ang tanan 


kanila nga imong gihatag kanako. "Mao kini ang kinabuhi nga walay kataposan: nga ang mga tawo mag-ila 
kanimo nga mao lamang ang tinuod nga Dios ug mag-ila usab kanako nga imong gipadala. " Gipasidunggan 


ko ikaw dinhi sa kalibotan tungod kay nahuman ko na ang imong gipabuhat kanako. "Busa karon Amahan, 
pasidunggi ako diha sa imong presensya. Ihatag kanako ang dungog nga akoa kaniadto sa diha pa ako uban 
kanimo, sa wala mo pa mugnaa ang kalibotan. 


"eGipaila ko ikaw sa mga tawo nga imong gipili dinhi sa kalibotan ug gihatag kanako. Imo sila 
kaniadto ug gihatag mo sila kanako, ug gituman nila ang imong mga sugo. "Karon nahibaloan na nila nga 


ang tanan nga imong gihatag kanako naggikan kanimo. "Kon unsa ang imong gitudlo kanako mao usab ang 
akong gitudlo kanila, ug kini gidawat nila. Ug nahibaloan nila nga ako tinuod gayod nga naggikan kanimo. 
Ug nagatuo sila nga ikaw ang nagpadala kanako. 


"eNagaampo ako alang kanila. Kini nga pag-ampo dili alang sa mga tawo sa kalibotan, kondili alang 
sa mga tawo nga imong gihatag kanako, tungod kay sila ino man. z Ang tanan nga akoa, imo, ug ang tanan 


nga imo, akoa usab. Ug gipasidunggan nila ako. " Karon mobalik na ako diha kanimo ug dili na ako 
magpuyo niini nga kalibotan. Apan sila magpabilin pa dinhi. O balaan nga Amahan, pinaagi sa imong 
gahom nga imong gihatag kanako bantayi kini nga mga tawo aron silang tanan mahiusa sama nga ikaw ug 


ako usa lang. "sa akong pagpakig-uban kanila gibantayan ko sila pinaagi sa imong gahom nga gihatag mo 
kanako. Gibantayan ko sila, ug wala gayoy nawala kanila, gawas lang sa tawo nga gitakda na nga mawala, 


aron matuman ang Kasulatan. " Karon mobalik na ako diha kanimo. Kining mga butanga ginasulti ko nang 


daan kanila samtang ania pa ako sa kalibotan aron malipay gayod sila sama kanako. " Gitudlo ko kanila 
ang imong gipatudlo kanako. Gikasilagan sila sa mga tawo sa kalibotan, kay dili na sila iya sa kalibotan, 


sama usab kanako nga dili iya sa kalibotan. "Dili ako mag-ampo nga kuhaon mo na sila dinhi sa kalibotan, 
kondili panalipdan mo sila batok kang Satanas. "Dili sila iya sa kalibotan, ingon nga ako dili usab iya sa 
kalibotan." Igahin sila aron mahimong imo pinaagi sa kamatuoran, ang imong pulong mao ang 
kamatuoran. Ingon nga gipadala mo ako dinhi sa kalibotan, gipadala ko usab sila sa pagtudlo sa mga tawo 


dinhi sa kalibotan." Tungod kanila ginahalad ko kanimo ang akong kaugalingon, aron mahimong imo usab 
sila pinaagi sa kamatuoran. 


"Dili lang alang niining mga tawo nga nagatuo kanako ang akong ginaampo, kondili apil usab ang 
mga tawo nga magtuo kanako sa kaulahian pinaagi sa mga pagpanudlo sa mga nagatuo kanako. 
= Nagaampo ako kanimo nga silang tanan mahiusa, sama nga ikaw ug ako usa lang. Ug ingon nga ikaw, 
Amahan, ania kanako ug ako anaa kanimo, hinaut nga ania usab sila kanato, aron nga ang mga tawo sa 
kalibotan motuo nga ikaw ang nagpadala kanako. " Gihatagan ko silag kadungganan nga sama usab sa 
gihatag mo kanako, aron mahiusa sila sama usab kanato nga usa lang. "> Ako anaa kanila ug ikaw ania 
kanako, aron nga mahiusa gayod sila, ug sa ingon niini nga paagi masayran sa mga tawo sa kalibotan nga 
ikaw mao ang nagpadala kanako. Ug masayran usab nila nga gimahal mo ang mga tumutuo sama sa imong 
pagmahal kanako. 


sa "Amahan, buot ko nga kining mga tawo nga imong gihatag kanako makauban ko, aron makita usab 
nila ang akong gahom, ang gahom nga imong gihatag kanako, tungod kay gimahal mo ako bisan sa wala pa 

mamugna ang kalibotan. " Matarong nga Amahan, ang mga tawo sa kalibotan wala makaila kanimo. Apan 


ako nakaila kanimo, ug sila nga akong mga kauban nasayod nga ikaw mao ang nagpadala kanako. Bi Gipaila 
ko ikaw kanila, ug ipaila ko pa gayod ikaw, aron ang imong paghigugma kanako maanaa kanila, ug ako 
usab maanaa kanila." 


Chapter 18 


Ang Pagdakop kang Jesus 
(Mt. 26:47-56, Mc. 14:43-52, Lu. 22:47-53) 


"Pagkahuman ug ampo ni Jesus, milakaw dayon siya kauban sa iyang mga sumusunod ug mitabok sila 


sa Sapa sa Kedron. Nangadto sila sa lugar nga gitamnan ug mga kahoy nga olibo. "si Judas, nga nagluib 
kaniya, nakatultol niining lugara, kay didto kanunay nagatigom si Jesus ug ang iyang mga sumusunod. 


"Busa miadto didto si Judas dala ang mga sundalo nga Romanhon apil ang mga guwardya sa templo nga 
gisugo sa mga kadagkoan sa mga pari ug sa mga Pariseo. May dala sila nga mga sulo, ug mga parol, ug 


mga armas. "Nahibalo si Jesus sa tanan nga mahitabo kaniya, busa gisugat niya sila ug nangutana, "Kinsa 
ba ang inyong gipangita7". "Mitubag sila, "Si Jesus nga taga-Nazaret." Miingon si Jesus kanila, "Ako si 
Jesus." 

Si Judas, nga nagluib kaniya, didto usab nagtindog kauban sa mga tawo nga nangita kang Jesus. 
"Pag-ingon ni Jesus nga siya mao ang ilang gipangita, misibog sila ug nangatumba sa yuta. z Gipangutana 
sila pag-usab ni Jesus kon kinsa gayod ang ilang gipangita. Miingon sila pag-usab, "Si Jesus nga 
taga-Nazaret." " Miingon si Jesus kanila, "Dili ba giingnan ko na man kamo nga ako si Jesus7 Busa kon ako 
gayod ang inyong gipangita, pasagdi lang ninyo nga mamiya kining akong mga kauban." . (Gisulti kini niya 
aron matuman ang iyang giingon sa Amahan, "Wala gayoy mawala bisan usa sa imong gihatag kanako.) 

V) Karon, kini si Simon Pedro may dalang espada. Giibot niya kini ug gitigbas ang sulugoon sa pangulong 


pari, ug naputol ang tuong dalunggan niini. Ang ngalan niining sulugoon mao si Malco. ug Miingon si Jesus 
kang Pedro, "Tbalik sa sakoban ang imong espada. Nagahunahuna ka ba nga dili ko pagaantuson ang mga 
ipaantos sa Amahan kanako7" 


Gidala si Jesus Ngadto kang Annas 


E Gidakop si Jesus sa mga sundalo nga Romanhon nga gipangulohan sa ilang komander, ug kauban 
usab sa mga guwardya nga mga Judio. Gigapos nila siya - ug gidala una ngadto kang Annas nga ugangan 
ni Caifas. Kini si Caifas mao ang pangulong pari niadtong tuiga. — Siya usab ang miingon sa kauban niya 
nga mga kadagkoan sa mga Judio nga mas maayo nga usa lang ka tawo ang mamatay alang sa ilang nasod. 


Gilimod ni Pedro si Jesus 
(Mt. 26:09, 70: Mc. 14:55-64, Lu. 22:66-71) 


"5 gi simon Pedro ug ang usa pa ka sumusunod misunod kang Jesus. Kini nga sumusunod nailhan sa 
pangulong pari, busa nakasulod siya sa tugkaran niini uban ni Jesus. 5 Apan si Pedro nahibilin didto sa 
gawas duol sa pultahan. Unya, kadtong sumusunod nga nailhan sa pangulong pari mibalik paggawas ug 
nakigsulti sa babaye nga nagabantay didto sa pultahan, ug gipasulod niini si Pedro. gi Miingon ang babaye 
kang Pedro, "Dili ba usa man usab ikaw sa mga sumusunod nianang tawhana72" Mitubag si Pedro, "Dili 
uy) 


= Tugnaw kadto nga gabii, busa naghaling ug kalayo ang mga sulugoon ug ang mga guwardya, ug 
nagtindog sila sa palibot sa kalayo aron mainit-initan. Nagtindog usab si Pedro didto ug nagpainit-init. 

Gisukitsukit si Jesus sa Pangulong Pari 
(Mt. 26:359-66, Mc. 14:55-64, Lu. 22:66-71) 


19 3 = 7 g F u 
Unya, gipangutana si Jesus sa pangulong pari mahitungod sa iyang mga sumusunod ug sa iyang mga 


gipanudlo. = Mitubag si Jesus, "Dili tago ang akong pagpanudlo sa mga tawo. Kay ako nanudlo diha gayod 
sa mga simbahan ug sa templo diin nagatigom ang tanan nga mga Judio. Wala akoy gitudlo sa tago. 


= Nganong ako man ang inyong pangutan-on7 Pangutan-a ninyo ang mga tawo nga nakadungog kanako, 
kay nahibalo sila kon unsa ang akong gipanudlo kanila." = Gisagpa siya sa usa sa mga guwardya nga 


nagatindog duol kaniya ug giingnan, "Ingon ba niana ang pagtubag mo sa pangulong pari7" = Mitubag si 
Jesus kaniya, "Kon ang tubag ko daotan, ipadayag kon asa niadto ang daotan. Apan kon husto ang akong 
gitubag, nganong gisagpa mo man ako7" 


= Unya, si Jesus nga ginapos pa gipadala dayon ni Anas kang Caifas nga mao ang pangulong pari 
niadtong higayona. 


Gilimod Pag-usab ni Pedro si Jesus 
(Mt. 26:71-75, Mc. 14:69-72, Lu. 22:58-62) 


" Samtang nagtindog pa si Pedro nga nagpainit-init duol sa kalayo, gipangutana siya sa mga tawo, 
"Dili ba usa man usab ikaw sa mga sumusunod nianang tawhana7" Milimod na usab si Pedro ug miingon 


PDiliuy)" gi Unya, ang usa didto sa mga sulugoon sa pangulong pari paryente sa tawo kansang dalunggan 
gitigbas ni Pedro. Miingon siya, "Dili ba ikaw man kadtong nakita ko nga kauban nianang tawhana didto sa 
lugar nga gitamnan sa mga kahoy nga olibo7" = Apan milimod na usab si Pedro. Ug unya mituktugaok 
dayon ang manok. 


Gidala si Jesus kang Pilato 


"8 Gikan kang Caifas gidala nila si Jesus didto sa palasyo sa gobernador. Sayo kadto sa buntag. Wala 
mosulod ang mga Judio sa palasyo tungod kay sumala sa ilang mga tulumanon, nga kon mosulod sila sa 
balay sa dili Judio, dili na sila tugotan nga mokaon sa panihapon nga alang sa Kasaulogan sa Paglabay sa 


Anghel. " Busa si Pilato mao ang migawas didto kanila ug nangutana kon unsa ang ilang sumbong batok 
kang Jesus. " Mitubag sila, "Kon wala siyay nahimong daotan wala unta namo siya dad-a dinhi kanimo." 
" Miingon si Pilato kanila, "Dad-a ninyo siya ug kamo ang mohukom kaniya sumala sa inyong kasugoan." 
Mitubag ang mga Judio, "Apan wala kami tugoti nga maghukom ug kamatayon sa tawo." " (Nahitabo kini 
aron matuman ang giingon ni Jesus kon unsa ang matang sa kamatayon nga iyang pagaagian.) "Busa 
misulod pagbalik si Pilato ug gitawag si Jesus ug gipangutana, "Ikaw ba ang hari sa mga Judio7" s Mitubag 
si Jesus, "Imo ba gayod kana nga pangutana, o gisultihan ka lang sa uban mahitungod kanako7" 3 Miingon 
si Pilato, "Unsay tan-aw mo kanako, Judio7 Ang imong mga katagilungsod ug ang mga kadagkoan sa mga 
pari mao ang nagdala kanimo dinhi kanako. Unsa ba gayod ang nabuhat mo7" = Gitubag siya ni Jesus, 
"Ang akong gingharian wala dinhi niining kalibotan. Kon ang akong gingharian dinhi pa niining kalibotan, 
nakig-away unta ang akong mga sumusunod aron dili ako madakop sa mga Judio. Apan sa pagkatinuod, 
ang akong gingharian wala dinhi niining kalibotan." >"Busa miingon si Pilato kaniya, "Kon mao, hari ka 
diayi" Gitubag siya ni Jesus, "Husto ang imong giingon nga ako hari. Ug ang hinungdan nga mianhi ako 
dinhi sa kalibotan ug nagpakatawo, aron nga isulti ko sa mga tawo ang kamatuoran. Ug ang tanan nga 
gustong masayod sa kamatuoran nagapaminaw kanako." " Nangutana dayon si Pilato, "Unsa ba ang 
kamatuoran7" 


Gihukman si Jesus nga Patyon 
(Mt. 27:15-31, Mc. 15:6-20, Lu. 23:13-25) 


Pagkahuman ug sulti niadto ni Pilato, migawas siya pag-usab didto sa mga Judio ug miingon kanila, 


"Wala akoy nakita nga sala niining tawhana. "Dili ba nabatasan man ninyo nga sa matag Kasaulogan sa 
Paglabay sa Anghel nagahangyo kamo kanako ug usa ka piniriso nga akong buhian7 Busa gusto ba ninyo 

nga buhian ko ang Hari sa mga Judio7" = Naninggit ang mga tawo, "Dili siya, kondili si Barrabasl". (Kini si 
Barrabas usa ka tulisan.) 


Chapter 19 


"Busa gipakuha ni Pilato si Jesus ug gipalatos niya siya. Pagkahuman nagbuhat ang mga sundalo ug 
korona nga tunokon, ug gibutang nila kini sa ulo ni Jesus. Gisul-oban usab nila siya ug kapa nga pulahon, 


ug nagtagsa-tagsa silag duol kaniya nga nagaingon, "Mabuhi ang Hari sa mga Judio," dayon ug sagpa. 
"Migawas pag-usab si Pilato didto sa mga tawo ug miingon, "Tan-awa, pagawason ko siya pag-usab dinhi 


kaninyo aron ipakita kaninyo nga wala gayod akoy nakita nga sala kaniya." "Busa migawas si Jesus nga 
may korona nga tunokon ug nagkapag pulahon. Miingon dayon si Pilato kanila, "Tan-awa ninyo siyal" 


"Pagkakita kaniya sa kadagkoan sa mga pari ug sa mga guwardya, naninggit sila, "Ilansang siya sa krusi 
Tlansang siya sa krusi" Miingon si Pilato kanila, "Bahala na kamo, kuhaa ninyo siya ug kamoy lansang 


kaniya sa krus, kay alang kanako wala gayod akoy nakitang sala kaniya." : Mitubag ang mga Judio, "May 
kasugoan kami, ug sumala sa among kasugoan, kini nga tawo angayan nga patyon, kay nagaingon siya nga 
Anak kuno siya sa Dios." 


" Pagkadungog niadto ni Pilato, misamot ang iyang kahadlok. "Busa gidala niya pag-usab si Jesus sa 


sulod sa palasyo ug gipangutana kon taga-asa gayod siya. Apan wala motubag si Jesus. "Busa miingon si 
Pilato kaniya, "Nganong dili ka man motubag kanako7 Wala ka ba masayod nga may gahom ako nga 


buhian ka oipalansang sa krus7" - Gitubag siya ni Jesus, "Mahimo mo lang kana kanako tungod kay 
gihatag sa Dios kanimo kanang gahom. Busa mas dako ug sala ang tawo nga nagtugyan kanako diha 
kanimo..". Pagkadungog niadto ni Pilato nangita pa gayod siyag paagi nga buhian si Jesus. Apan naninggit 
ang mga Judio, "Kon buhian mo siya, dili ikaw higala sa Emperador. Kay si bisan kinsa nga magpakahari 


kaaway sa Emperador." " Pagkadungog niadto ni Pilato, gidala niya si Jesus sa gawas ug milingkod siya sa 
lingkoranan diin siya maghukom, didto sa gitawag nga, "Ang Plataporma nga Bato," (nga kon sa Hebreo 
nga pinulongan gitawag nga "Gabbata.") 


> Mga alas dose gayod kadto sa udto ug bisperas" sa Pagsaulog sa Paglabay sa Anghel. Miingon si 
Pilato sa mga Judio, "Ania na ang inyong hari." = Naninggit dayon sila, "Patya siyal Patya siyal Ilansang 
siya sa krus)" Busa nangutana si Pilato kanila, "Gusto ba ninyo nga ipalansang ko sa krus ang inyong 
hari7" Mitubag ang mga kadagkoan sa mga pari, "Wala na kami lain pa nga hari kondili ang Emperador 


lang)" ""Busa gitugyan ni Pilato kanila si Jesus aron ilansang sa krus. 


Gilansang si Jesus sa Krus 
(Mt. 27:32-44, Mc. 15:21-32, Lu. 23:26-43) 


Busa gidala si Jesus sa mga sundalo "ug migawas sila sa siyudad. Gipapas-an nila kang Jesus ang 
iyang krus paingon sa lugar nga gitawag "ugar sa Bagolbagol,". (kon sa Hebreo nga pinulongan gitawag 
nga "Golgota.") " Didto ila siyang gilansang sa krus. May duha usab ka tawo nga ilang gilansang dungan 


kaniya, ang usa diha sa iyang wala ug ang usa diha sa iyang tuo. = Nagpasulat si Pilato ug usa ka karatula 
ug gipabutang niya kini sa krus ni Jesus. Mao kini ang gisulat: "Si Jesus nga taga-Nazaret, ang Hari sa mga 


Judio.> " Gisulat kini sa mga pinulongan nga Hebreo, Latin ug Griego. Ug daghan nga mga Judio ang 
nakabasa niini, tungod kay ang lugar diin gilansang si Jesus duol lang sa siyudad. " Miingon ang mga 
kadagkoan sa mga pari sa mga Judio kang Pilato, "Unta dili Ang Hari sa mga Judio" ang imong gipasulat, 
kondili, Kini nga tawo nagaingon nga siya kuno mao ang Hari sa mga Judio." - Mitubag si Pilato, "Kon 
unsa ang akong gipasulat dili na ninyo usbon." 





"14 bisperas: sa uban nga Binisaya, disperas. 
517 Lugar sa Bagolbagol: posible lugar nga morag bagolbagol o posible tungod kay daghan ang gipamatay diha. 

"sa dihang nalansang na sa mga sundalo si Jesus sa krus, gikuha nila ang iyang bisti ug gibahin sa 
upat ka bahin, matag sundalo adunay usa ka bahin. Gikuha usab nila ang iyang pang-ilalom nga bisti nga 


walay tinahian ang pagkabuhat. S Nag-ingnanay ang mga sundalo sa usag usa, "Dili lang nato kini 
bahin-bahinon, kondili ripahan nato kon kinsa ang makaangkon niini." Kini nahitabo aron matuman ang 
ginaingon sa Kasulatan: 


"Gibahin-bahin nila ang akong bisti 
ug giripahan nila ang akong pang-ilalom nga bisti." 
Ug mao gayod kini ang gihimo sa mga sundalo. 


"> Didto duol sa krus ni Jesus nagtindog ang iyang inahan, ang igsoon sa iyang inahan, si Maria nga 
asawa ni Cleopas, ug si Maria nga taga-Magdala. = Pagkakita ni Jesus sa iyang inahan ug sa iyang 
pinanggang sumusunod nga nagtindog didto, miingon siya sa iyang inahan, "Ania ang imong anak." 

27 sa E F e z s a s . 
Miingon usab siya sa iyang sumusunod, "Ania ang imong inahan." Ug sukad niadto, ang inahan ni Jesus 
didto na nagpuyo sa balay niadtong sumusunod. 


Ang Pagkamatay ni Jesus 
(Mt. 27:45-56, Mc. 15:33-41, Lu. 23:44-49) 


"> Nahibalo si Jesus nga human na ang tanan, ug aron matuman ang Kasulatan miingon siya, "Giuhaw 
ako" May usa didto ka sudlanan nga puno sa aslom nga bino. Busa gituslob sa mga sundalo ang 


espongha sa bino ug gitaod dayon nila kini sa usa ka sanga sa isopo ug gipaduol sa baba ni Jesus. "sa 
dihang nasupsop na niya kini, miingon siya, "Natapos na)" Unya midungo siya ug nabugto ang iyang 
gininhawa. 


Gidunggab ang Kilid ni Jesus 


= Bisperas kadto sa kasaulogan. Ug dili gusto sa mga Judio nga ang mga patay nga lawas sa mga tawo 
nga gilansang sa krus magpabilin didto sa krus tungod kay ang sunod nga adlaw, Adlaw nga Igpapahulay. 
Ug importante gayod kini nga adlaw alang sa mga Judio, kay natunong sa kasaulogan. Busa gihangyo nila 
kang Pilato nga kon mahimo pamalion ang mga bitiis" sa mga tawo nga gilansang sa krus aron dali silang 


mangamatay, ug aron makuha dayon ang ilang mga patayng lawas. > Busa miadto didto ang mga sundalo 
ug gipamali nila ang mga bitiis sa duha ka tawo nga gilansang uban ni Jesus. u Apan pag-abot nila kang 


Jesus, nakita nila nga patay na siya, busa wala na lang nila balia ang iyang mga bitiis. " Apan ang gihimo 
sa usa sa mga sundalo, gidunggab niya ang kilid ni Jesus sa bangkaw ug dihadiha miagas ang dugo ug 


tubig. 5> Tinuod kini nga mga panghitabo tungod kay nakita ko gayod. Busa nahibalo ako nga kining akong 
gisulat tinuod, ug gisulat ko kini aron motuo usab kamo.P." Kini nahitabo aron matuman ang nahisulat sa 
Kasulatan nga nagaingon, "Wala gayoy bisan usa ka bukog nga mabali kaniya." u Ug may nahisulat pa 
gayod sa Kasulatan nga nagaingon, "Tan-awon nila ang tawo nga ilang gidunggab." 


Ang Paglubong kang Jesus 
(Mt. 27:57-61, Mc. 15:42-47, Lu. 23:50-56) 


" Human niadto, miadto si Jose nga taga-Arimatea kang Pilato ug nananghid nga kon mahimo tugotan 
siya nga kuhaon ang patay nga lawas ni Jesus didto sa krus. (Kini si Jose usa sa mga sumusunod ni Jesus, 
apan sa tago lang kay nahadlok siya sa mga kadagkoan sa mga Judio.) Gitugotan siya ni Pilato, busa 
gikuha niya ang patay nga lawas ni Jesus. > Miuban usab kaniya si Nicodemo. (Kini si Nicodemo mao 
kadtong miadto kang Jesus usa niana ka gabii.) May dala siyang pahumot nga sinagol nga mira ug aloe nga 





7231 bitiis: sa uban nga Binisaya, batiis. 

135 sa literal: Ug ang nakakita niini nagpamatuod, ug ang iyang pagmatuod tinuod, ug nasayod siya nga nagasulti siyag tinuod, aron 
motuo usab kamo. Nagatuo ang kadaghanan sa mga eksperto sa Biblia nga si Juan ang nagsulat niini nga libro ug ang iyang 
kaugalingon mao ang iyang gitumong niini nga bersikulo. 

mga 35 ka kilo. " Gikuha nila ang patay nga lawas ni Jesus ug ila kining gibuliburan ug mga panaptong 
puti nga gibutangag pahumot. Kay mao kini ang nabatasan sa mga Judio kon maglubong ug patay. "PDidto 
sa gilansangan kang Jesus, may usa ka lugar nga gitamnan ug mga kahoy nga olibo, ug didto may usa ka 
bag-o nga lubnganan nga gibangag sa bakilid" nga wala pa gayod malubngi. = Ug tungod kay bisperas na sa 
kasaulogan sa mga Judio, ug tungod kay duol ra man kadto nga lubnganan, didto na lang nila gilubong si 
Jesus. 


Chapter 20 


Ang Pagkabanhaw ni Jesus 
(Mt. 28:1-8: Mc. 16:1-8, Lu. 24:1-12) 


: Sayo sa adlawng Domingo, ngitngit pa, miadto si Maria nga taga-Magdala didto sa lubnganan. 
Pag-abot niya didto, nakita niya nga ang gisampong nga bato wala na didto sa baba sa lubnganan. "Busa 
midagan siya paingon kang Simon Pedro ug sa sumusunod nga gimahal ni Jesus. Pag-abot niya didto kanila 
miingon siya, "Gikuha nila sa lubnganan ang Ginoo, ug wala kami masayod kon asa nila siya gibutang)" 
"Busa miadto si Pedro ug kadtong sumusunod didto sa lubnganan. "Nanagan silang duha, apan mas kusog 
modagan ang usa kay kang Pedro. Busa una siya nga nakaabot sa lubnganan. : Pag-abot niya didto miduko 
siya ug milili, ug nakita niya ang mga panaptong putl, apan wala siya mosulod. "Pagkataudtaod miabot 
usab si Simon Pedro, apan milahos siyag sulod sa lubnganan. Nakita niya ang mga panapton "ug ang panyo 
nga giputos sa ulo ni Jesus. Napilo na ang panyo sa usa ka lugar nga nalain sa mga panapton. 92 Misulod 
usab dayon ang sumusunod nga unang miabot, ug nakita usab niya ang mga butang sa sulod. Bisan wala pa 
sila makasabot sa ginaingon sa Kasulatan nga kinahanglan mabanhaw si Jesus, nagtuo siya nga nabanhaw 
si Jesus." Ug mipauli dayon ang duha ka sumusunod. 


Nagpakita si Jesus kang Maria nga taga-Magdala 
(Mt. 28:9, 10: Mc. 16:9-11) 


" gi Maria nagatindog pa didto sa gawas sa lubnganan nga nagahilak. Samtang naghilak siya, miduko 


siya ug milili sa sulod sa lubnganan. " Nakita niya nga may duha ka anghel didto sa sulod nga nagbisti ug 
puti. Didto sila nanglingkod sa gibutangan sa patay nga lawas ni Jesus. Ang usa dapit sa may ulohan ug ang 
usa dapit sa may tiilan. s Gipangutana sa mga anghel si Maria, "Nganong nagahilak ka" Mitubag si Maria, 
rTungod kay may nagkuha sa patay nga lawas sa akong Ginoo ug wala ako masayod kon asa nila 


(U 


gibutang U Pagkahuman niyag sulti niadto, miliso dayon siya ug nakita niya si Jesus nga nagatindog, apan 
wala niya malilhi nga si Jesus diay kadto. = Nangutana si Jesus kaniya, "Nganong nagahilak kaY Kinsa ba 
ang imong gipangita7" Abi ni Maria nga ang tig-atiman kadto sa mga tanom didto. Busa miingon siya, 
"Kon ikaw ang nagkuha kaniya, sultihi ako kon asa mo siya gibutang, kay kuhaon ko siya." " Miingon si 
Jesus kaniya, "Marial" Miatubang si Maria kang Jesus, ug miingon sa Hebreo nga pinulongan, "Rabbonil". 
(nga ang buot ipasabot, "Magtutudlo.") "= Miingon si Jesus kaniya, "Ayaw pagkupot kanako, kay wala pa 
ako makakayab ngadto sa Amahan. Ang imong buhaton, adtoa hinuon ang akong mga igsoon ug sultihi sila 
nga mokayab na ako ngadto sa akong Amahan ug Amahan usab ninyo, sa akong Dios ug Dios usab ninyo." 
""Busa miadto si Maria nga taga-Magdala sa mga sumusunod ni Jesus ug gisultihan niya sila nga nakita 
niya ang Ginoo, ug gisulti niya kanila ang gitugon ni Jesus. 


Nagpakita si Jesus sa Iyang mga Sumusunod 
(Mt. 28:16-20: Mc. 16:14-18, Lu. 24:36-44) 


"sa dihang kilomkilom na niadtong Domingoha, nagtigom sa usa ka balay ang mga sumusunod. Ug 
tungod sa ilang kahadlok sa kadagkoan sa mga Judio, gitrangkahan nila ang mga pultahan sa balay nga 
ilang tigomanan. Miaboet si Jesus ug mitindog didto sa ilang taliwala. Miingon siya, "Ang kalinaw maanaa 





2741 lubnganan nga gibangag sa bakilid: sa English, tomb. 

kaninyo." G Pagkahuman niyag sulti niini, iyang gipakita kanila ang mga samad sa iyang mga kamot ug sa 
iyang kilid. Ug nalipay gayod ang mga sumusunod sa dihang nakita nila ang Ginoo. = Ug miingon 
pag-usab si Jesus kanila, "Ang kalinaw maanaa kaninyo. Ingon nga ang Amahan nagpadala kanako, ako 
magapadala usab kaninyo." = Gihuypan dayon niya sila ug miingon, "Dawata ninyo ang Espiritu Santo. 
"Kon pasayloon ninyo si bisan kinsa sa ilang mga sala, gipasaylo na sila sa Dios. Apan kon dili ninyo 
pasayloon, wala sila pasayloa sa Dios." 


Nagduhaduha si Tomas 


21 gi Tomas nga gitawag nga Kaluha, nga usa usab sa dose ka mga apostoles, wala didto sa pag-abot ni 


Jesus. "Busa gisultihan siya sa iyang kauban nga mga sumusunod nga nakita nila ang Ginoo. Apan 
miingon si Tomas kanila, "Gawas kon makita ko ang agi sa lansang sa iyang mga kamot, ug masulod ko 
ang akong tudlo sa iyang mga samad, ug masulod ko ang akong kamot sa samad sa iyang kilid, dili gayod 
ako motuo." 


- Paglabay sa usa ka semana, nagtigom pag-usab ang mga sumusunod ni Jesus sa balay nga ilang 
tigomanan, ug kauban na nila si Tomas. Gitrangkahan nila ang mga pultahan sa balay, apan misulod na 
usab si Jesus ug mitindog didto sa ilang taliwala. Miingon siya kanila, "Ang kalinaw maanaa kaninyo." 


=A Dayon miingon siya kang Tomas, "Tomas, dali, tan-awa ang akong mga kamot ug isulod ang imong 
tudlo sa akong mga samad. Isulod usab ang imong kamot sa samad sa akong kilid. Ayaw na pagduhaduha, 


tuo na hinuon>". Miingon si Tomas kang Jesus, "Ginoo ko ug Dios kol" " Miingon dayon si Jesus kaniya, 
"Motuo ka na ba karon kay nakita mo na ako7 Bulahan ang mga tawo nga nagatuo kanako bisan wala nila 
ako makita." 


Ang Katuyoan Niini nga Libro 


" Daghan pa gayod nga mga milagro ang gipangbuhat ni Jesus nga nasaksihan mismo sa iyang mga 


sumusunod nga wala masulat niining libroha. = Apan ang mga nasulat dinhi gisulat aron magtuo kamo nga 
si Jesus mao ang Cristo, ang Anak sa Dios. Ug kon magtuo kamo kaniya may kinabuhi kamo nga walay 
kataposan. 


Chapter 21 


Nagpakita si Jesus sa Pito ka mga Sumusunod 


"Paglabay sa pipila ka adlaw, nagpakita pag-usab si Jesus sa iyang mga sumusunod didto sa daplin sa 


Linaw sa Tiberias. Mao kini ang nahitabo: "Nagpundok sila si Simon Pedro, si Tomas nga gitawag nga 
Kaluha, si Natanael nga taga-Cana nga sakop sa Galilea, ang mga anak ni Zebedeo, ug may duha pa gayod 


ka sumusunod ni Jesus. "Unya, miingon si Simon Pedro sa iyang mga kauban, "Mangisda ako." Miingon 
usab sila, "Mouban kami kanimo." Busa misakay sila sa sakayan ug nagpalawod. Apan niadto nga gabii 
wala gayod silay nakuha. "sa dihang mosidlak na ang adlaw, may nakita sila nga nagatindog didto sa 
baybayon. Apan wala sila masayod nga si Jesus kadto. "Miingon si Jesus kanila, "Mga higala, may nakuha 
ba kamo7" Mitubag sila, "Wala gayod." - Miingon siya kanila, "Titsa ninyo ang inyong laya sa tuo nga dapit 
sa sakayan, ug may makuha kamo." Busa giitsa nila sa tuo nga dapit ang ilang laya. Pagbira nila dili na 
nila kini madaog tungod sa kadaghan sa isda nga ilang nakuha. "Unya miingon kang Pedro ang sumusunod 
nga gimahal ni Jesus, "Ang Ginoo diay kadto1" Pagkadungog niini ni Pedro, gisul-ob niya pagbalik ang 
iyang bisti nga iyang gihubo ug milukso sa tubig ug milangoy paingon kang Jesus. " Ang uban nga mga 
sumusunod nga didto sa sakayan nagpahaybay nga nagabira sa laya nga puno sa mga isda, kay ang ilang 
gilay-on gikan sa baybayon mga 50 na man lang ka dupa. "Sa nakakawas na sila, may nakita silang tinapok 
nga baga nga may gisugba nga isda ug may pan usab. = Miingon dayon si Jesus kanila, "Pagdala kamo 


dinhi ug pipila ka isda nga inyong nakuha." "Busa misaka si Simon Pedro sa sakayan ug gibira niya 
pabaybay ang laya nga puno sa dagko nga mga isda nga 153 ka buok. Apan bisan pa sa kadaghan sa ilang 

nakuha, wala gayod magisi ang laya. " Miingon si Jesus kanila, "Dali kamo ngari aron mamahaw." Wala 
gayoy bisan usa sa iyang mga sumusunod nga nangisog sa pagpangutana kon kinsa gayod siya, kay 
nahibalo sila nga siya mao ang Ginoo. 5 Gikuha dayon ni Jesus ang pan ug gipanghatag kanila. Mao usab 
ang iyang gihimo sa isda. "Ikatulo na kini ka beses nga nagpakita si Jesus sa ipang mga sumusunod sukad 
sa iyang pagkabanhaw. 


Si Jesus ug si Pedro 


= Pagkahuman nilag pamahaw, miingon si Jesus kang Simon Pedro, "Simon nga anak ni Juan, 
gihigugma mo ba ako labaw pa niining imong mga kauban2" Mitubag si Pedro, "Oo, Ginoo, nahibalo ka 
nga gihigugma ko ikaw." Miingon si Jesus kaniya, "Atimana ang akong mga karnero." an Miingon pag-usab 
si Jesus kaniya, "Simon nga anak ni Juan, gihigugma mo ba ako2" Mitubag siya pag-usab, "Oo, Ginoo, 
nahibalo ka nga gihigugma ko ikaw." Miingon si Jesus kaniya, "Atimana ang akong mga karnero." "sa 
ikatulong higayon miingon pag-usab si Jesus, "Simon nga anak ni Juan, gihigugma mo ba ako7" Nahiubos 
si Pedro tungod kay katulo na siya pangutan-a ni Jesus kon gihigugma ba niya siya. Busa miingon si Pedro 
kaniya, "Ginoo, nahibalo ka sa tanan, ug nahibalo ka nga gihigugma ko ikaw." Miingon si Jesus kaniya, 
"Atimana ang akong mga karnero. "sa pagkatinuod, sa batan-on ka pa, ikaw mismo ang nagbakos sa 
imong kaugalingon ug nakaadto ka bisan asa nga imong gusto. Apan kon tigulang ka na gani, padupahon 
ka lang ug lain nay mosuot kanimo ug bakos, ug dad-on ka sa lugar nga dili mo gustong adtoan." X (Gisulti 
kini ni Jesus aron ipahibalo kanila kon unsang matanga sa kamatayon ang maagian ni Pedro, ug pinaagi 
niadto nga kamatayon madayeg niya ang Dios.) Ug miingon si Jesus kang Pedro, "Sunod kanako." 


Ang Pinalanggang Sumusunod ni Jesus 


> Paglingi ni Pedro nakita niya nga nagasunod kanila ang pinalanggang sumusunod ni Jesus. (Siya mao 
kadtong duol gayod kang Jesus niadtong nanihapon sila, ug ang nangutana sa Ginoo kon kinsa ang magluib 


kaniya.) " Pagkakita ni Pedro kaniya, miingon siya kang Jesus, "Unsa may mahitabo kaniya Ginoo7" 

c Mitubag si Jesus kaniya, "Kon buot ko nga dili siya mamatay hangtod sa akong pagbalik dinhi sa 
kalibotan, unsay labot mo7 Basta ikaw sunod lang kanako." " Busa mikaylap ang balita ngadto sa mga 
kaigsoonan diha sa Ginoo nga kadto nga sumusunod dili mamatay. Apan wala mag-ingon si Jesus nga dili 
siya mamatay, kondili ang iyang giingon, "kon buot ko nga dili siya mamatay hangtod sa akong pagbalik, 
unsay labot mo7". = Siya mao ang sumusunod nga nagapamatuod nga tinuod ang nahisulat dinhi, ug siya 
mismo ang nagsulat niini. Ug nahibaloan nato nga ang iyang ginasulti tinuod. = Daghan pa gayod ang mga 
gipangbuhat ni Jesus nga kon tagsa-tagsaon ug sulat, tingali ang tibuok kalibotan dili paigo nga kabutangan 
sa mga libro nga masulat. 

